e-novine.com - Finansijske barikade na Kosovu\nFinansijske barikade na Kosovu\n27.12.2011 - 17:12 Dušan Komarčević\nDva dana otkako je stupio na snagu dogovor između prištinskih i beogradskih vlasti o slobodi kretanja stanovnika Kosova i Srbije, reakcije političara i građana dve države variraju od optimizma do rezignacije. Implementacija sporazuma koji je postignut jula ove godine počela je 26. decembra, što praktično znači da će građani najmlađe države na Balkanu moći da uđu na teritoriju severnog suseda uz ličnu kartu i ulazno-izlazni dokument koji će dobijati na samom prelazu. Najviše buke, međutim, izazvale su cene osiguranja vozila koje variraju u zavisnosti od kubikaže motora. Tako će vozači automobila iz Kosova plaćati 105 evra za mesec dana, dok taksa na osiguranje za kombi vozila i kamione iznosi 120 odnosno 160 evra. Kosovska Vlada je svoje tarife odredila recipročno, te će vozači iz Srbije za petnaestodnevno osiguranje vozila u susednoj državi morati da izdvoje 60 evra.\nSrbijanska Vlada nije dovoljno uzela u obzir situaciju na terenu: Riza Halimi\nRiza Halimi, čelnik Partije za demokratsko delovanje, smatra da su ovakvim rešenjem “dosadašnje administrativne prepreke pretvorene u finansijske”.\n“Na ovaj način je onemogućeno građanima Kosova i Srbije da putuju. Ko može da sa 200-300 evra prosečne plate da priušti sebi tolike iznose? Oni koji nemaju svoj automobil moraće da izdvajaju duplo više novca za autobus. Zbog nepromišljenog poteza Srbije, svi troškovi su uvećani”, kaže Halimi za e-Novine.\nPrema njegovom mišljenju srbijanska Vlada nije dovoljno uzela u obzir situaciju na terenu pa su ovom odlukom pogođeni svi građani Kosova i Srbije, a najviše stanovnici Preševske doline koji zbog porodičnih veza često putuju na Kosovo.\n“Ne znam da li su tu umešani nečiji lični interesi, ali odluka sasvim sigurno nije u interesu građana. Ako Vlada nešto urgentno ne preduzme u jednoj ovako teškoj socijalnoj situaciji, moglo bi doći do masovnijeg nezadovoljstva građana. Albanci iz Preševske doline su ovakvom odlukom najviše ugroženi”, istakao je Riza Halimi.\nRazličite interpretacije u kosovskoj javnosti\nAdriatik Kelmendi kaže da političke stranke na Kosovu različito interpretiraju dogovor sa Srbijom.\n“Kosovska Vlada je, kao i svaki sporazum sa Srbijom, predstavila kao još jedan korak bliže priznavanju nezavisnosti od strane Beograda. Opozicija, sa druge strane, smatra da je kosovska Vlada digla ruke od republike pošto je prihvatila sporazum na kojem ne piše 'republika'”, ističe Kelmendi.\nPredsednik Opštine Preševo Ragmi Mustafa kaže da je da je odluka kosovskih vlasti “getoizirala” Albance iz ovog područja, prenosi Radio Slobodna Evropa. Mustafa je pozvao Vladu Kosova da odmah razmotri takvu odluku.\n“Ovo je veoma ozbiljan problem i smatram da Vlada Kosova treba da poduzme hitne korake kako bi se te tarife uklonile i kako bi se uspostavilo slobodno kretanje, barem za građane Preševa, Bujanovca i Medveđe”, kazao je Mustafa.\nNezadovoljni su i predstavnici Srba na Kosovu. Predsednik odbora SPO na Kosovu Ranđel Nojkić rekao je novinarima da je ovim dogovorom sloboda kretanja ograničenija nego pre.\n"Slobodu kretanja je odavno trebalo omogući svim građanima bez obzira sa koje strane prelaza žive. Čini mi se, međutim, da je trebalo ranije predložiti tehnička rešenja koja su sada na snazi i da se o tom predlogu održi javna rasprava na kojoj bi učestvovali i Srbi i Albanci jer sada ima nezadovoljstva kako na jednoj, tako i na drugoj strani, pa da se tek nakon toga donesu određena rešenja koja bi omogućila slobodu kretanja", rekao je on.\nDa je cena osiguranja previsoka za standarde obeju zemalja smatra novinar i predavač na prištinskom Univerzitetu Adriatik Kelmendi koji kaže da bi takse morale da se smanje.\n“Ovu tarifu plaćaće samo oni kojima je nužno da idu u susednu zemlju, a ostali će ići preko Hrvatske i drugih zemalja. Problem je u tome što većina Albanaca na Kosovu ima registarske oznake 'RKS', a te tablice nisu prihvatljive za Beograd. Ovo jeste prvi korak ka uspostavljanju slobode kretanja za građane dvaju država, ali način koji je sada izabran ne menja ništa suštinski. Da podsetim, i pre godinu dana ljudi sa Kosova su mogli da ulaze u Srbiju sa probnim tablicama. To je stopirano kada su počeli pregovori u Briselu kako bi bilo predmet diskusije, a sada se ponovo vraća kao nekakav sporazum”, kaže Kelmendi za e-Novine.\nOvo je prvi korak ka uspostavljanju slobode kretanja za građane dveju država: Adriatik Kelmendi\nOn ističe da rešenje nije u vraćanju na prethodni status, ali da bi što pre trebalo da budu smanjene takse za osiguranje. Šef pregovaračkog tima Srbije u pregovorima sa Kosovom, Borko Stefanović, nakon prvih reakcija na sporazum, odgovornost o visini taksi prebacio je na osiguravajuća društva. On je najavio da će asocijacije osiguravajućih društava dve strane potpisati sporazum kojim će taksa na osiguranje biti ukinuta.\n“Na nama je da nađemo olakšice za tablice KS. Ne samo što su nepopularni iznosi, već oni obesmišljavaju slobodu kretanja. Sad mogu da putuju samo oni koji imaju novac. Učinićemo sve da se reši ta situacija, a EU će nam pomoći u tome”, naveo je Stefanović.\nGëzim Mehmeti, sekretar za spoljne poslove Alijanse za novo Kosovo (AKR) Bedžeta Pacolija, veruje da će u narednom periodu doći do razgovora dveju strana, što bi na koncu moglo rezultirati smanjenjem taksi.\n“Vrlo je bitno da ljudi iz Srbije i sa Kosova mogu slobodno da se kreću. Svaki dogovor je dobar početak, a kroz praksu ćemo videti šta bi trebalo da se menja. Što se tiče osiguranja, prema mojim saznanjima predstoje dogovori oko osiguranja, pošto takse jesu visoke s obzirom na visinu prosečne plate u Srbiji i na Kosovu. Treba uzeti u obzir primer dogovora koje Srbija i Kosovo imaju sa Makedionijom”, kazao je Mehmeti za naš portal.\nSporazum o slobodi kretanja koji su prištinska i beogradska delegacija sklopile pre skoro pola godine, prvi je dogovor nakon nekoliko rundi pregovora. Tom prilikom je uz ovo pitanje postignut i dogovor o međusobnom ustupanju matičnih knjiga Kosova i Srbije. Postavlja se pitanje da li je ovaj sporazum jedan mali korak zvaničnog Beograda ka prihvatanju realnosti nezavisnog Kosova. Riza Halimi ne smatra da je u slučaju slobode kretanja to preterano važno.\n“Uredba predstavlja rešavanje praktičnih problema građana na Kosovu i u Srbiji. Ne bi trebalo politizovati nešto što samo treba da omogući normalan život ljudi”, smatra on.\nKako javlja Beta, pregovori Udruženja osiguravača Srbije i predstavnika osiguravajućih kuća sa Kosova i Metohije o načinu naplate osiguranja za motorna vozila na prelazima biće održani u Beču u drugoj polovini januara 2012. Udruženje osiguravača Srbije je saopštilo u utorak da će do postizanja konačnog dogovora cena polise za vozila sa Kosova koja ulaze u Srbiju ostati nepromenjena i iznosiće 100 evra za 30 dana.


IMAJU NAJVIŠE ŠANSE DA SE OBAGATE OVE JESENI: Tri horoskopska znaka koja treba da kupe nove novčanike (ASTRO) | DNEVNE\nIMAJU NAJVIŠE ŠANSE DA SE OBAGATE OVE JESENI: Tri horoskopska znaka koja treba da kupe nove novčanike (ASTRO)\nMožda vam je početak jeseni, pod uticajem Marsa i Venere, pretrpan poslom, ali i uživate u plodovima svog rada.\nOd viška glava ne boli, a sa novim poslovnim projektima stiže i uvećana zarada i stabilnost na polju finansija.\nTokom novembra stiže veliki uspeh, posebno onim Ovnovima koji se bave rizičnim poslovima, finansijama i ulaganjima.\nIpak, savet je da dobro razmislite kada pozajmljujete novac drugima, posebno Blizancu i Lavu.\nU novembru mnogima od vas moguće je potpisivanje novog ugovora koji uključuje i veću zaradu.\nOd 7. do 15. novembra biće idealan period da rešite neko pravno pitanje, ali i da kupite nešto o čemu odavno maštate.\nVenera i Mars iz vašeg znaka donose vam pozitivna dešavanja na polju posla, a ukoliko imate svoj biznis ovo će biti period procvata. Jupiter je već godinu dana u vašem polju finansija i mnogim Devicama doneo je uvećanje prihoda, ali i promene izvora zarada. Moguće je da ste trošili dosta i to posebno na lepe stvari i ulepšavanje.\nU oktobru se za vas sprema još jedna lepa promena. Planeta sreće iz polja finansija preći će u znak Škorpije, pa ukoliko ste pametno iskoristili ovaj tranzit kroz Vagu sada ćete svoj stečeni novac moći pametno da uložite dalje. U novembru mnogima od vas moguće je potpisivanje novog ugovora koji uključuje i veću zaradu.\nOd 7. do 15. novembra biće idealan period da rešite neko pravno pitanje, ali i da kupite nešto o čemu odavno maštate. Krajem godine, tačnije 21. decembra Saturn ulazi u znak Jarca i većini vas donosi olakšanje i period nagrada i ubiranja plodova vaših dugogodišnjih zalaganja.


Danas\t22.07.2008 04:37\n- Glavni tužilac Haškog tribunala Serž Bramerc doputovaće danas u trodnevnu radnu posetu Srbiji, a na sastanku sa predstavnicima Akcionog tima za okončanje saradnje s Tribunalom biće mu predstavljena i nova saznanja o najtraženijem haškom optuženiku Ratku Mladiću.\nTokom posete koja se završava u četvrtak, Bramerc će se sastati sa Rasimom Ljajićem, predsednikom Nacionalnog saveta za saradnju s Tribunalom, ali i sa premijerom Mirkom Cvetkovićem, ministrom policije Ivicom Dačićem, ministarkom pravde Snežanom Malović i tužiocem za ratne zločine Vladimirom Vukčevićem. Poslednjeg dana posete glavni tužilac će razgovarati i sa predsednikom Borisom Tadićem.\nPrema informacijama Danasa, glavna tema sastanaka Bramerca sa srpskim zvaničnicima biće lociranje i hapšenje, pre svega najtraženijeg haškog optuženika Ratka Mladića. Kako kaže izvor našeg lista, upravo tokom akcije potrage za haškim optuženikom Stojanom Župljaninom došlo se do novih informacija o mreži pomagača Ratka Mladića, ali ne i o njegovom tačnom mestu prebivališta, pa će i ti podaci biti predstavljeni glavnom tužiocu.\nOlga Kavran, portparolka Haškog tužilaštva, kaže za Danas da Serž Bramerc dolazi u radnu posetu Srbiji da bi se upoznao s novim članovima Akcionog tima.\n- Glavni tužilac je još ranije najavio da želi da dođe u Beograd nakon što se formira nova vlada. Očekujemo da se tužilac upozna s ljudima s kojima se nije do sada upoznao i da se razgovara o saradnji. Pošto je ovo radna poseta, ne očekujemo ništa različito nego što je bilo tokom ranijih poseta - kaže Kavran.\nOna nije želela da komentariše da li se nešto promenilo u saradnji Srbije s Tribunalom od poslednje posete glavnog tužioca 17. aprila, ali ni da li Bramerc donosi neke nove informacije o preostaloj trojici haških begunaca - Ratku Mladiću, Radovanu Karadžiću i Goranu Hadžiću.\nAkcioni tim održao je juče prvi sastanak u novom sastavu, jer su se timu pridružili zamenik premijera i ministar policije Ivica Dačić i novi direktor BIA Saša Vukadinović. Koordinatori tima su i dalje Rasim Ljajić i Vladimir Vukčević, a u timu su i direktor Vojnobezbednosne agencije Svetko Kovač, direktor policije Milorad Veljović i šef kabineta predsednika Srbije Miodrag Rakić. Na sastanku je dogovoreno da operativni deo Akcionog tima zaseda svakodnevno, a da Akcioni tim ima sastanke jednom do dva puta nedeljno.\nPrema Ljajićevim rečima, na jučerašnjem sastanku razgovarano je o Bramercovoj poseti, načinu rada Akcionog tima i dinamici aktivnosti. Akcioni tim će svakih mesec dana praviti izveštaj o tome šta je urađeno u toku tog perioda. Kako je naglasio, "dok se haška priča ne završi, odnosno dok Karadžić, Mladić i Hadžić ne budu u Hagu, jedino ko ima štete u svakom smislu je Srbija".\nU nedavnom izveštaju Savetu bezbednosti UN-a, Serž Bramerc i predsednik Tribunala Fausto Pokar negativno su ocenili saradnju Srbije s tim međunarodnim sudom. U poslednjih sedam godina Srbija je Haškom tribunalu izručila 43 optuženika za ratne zločine.\nBez problema s dokumentacijom\nDušan Ignjatović, direktor Kancelarije Nacionalnog saveta za saradnju s Tribunalom, kaže za Danas da oko dokumentacije i pristupa arhivama ljudi iz Tribunala više nema nikakvih problema. "Nacionalni savet je ostao u skoro neizmenjenom sastavu. Na dosadašnjim sastancima s Tužilaštvom smo ustanovili da nema nekih značajnih problema oko dostavljanja dokumentacije i pristupa arhivama. Očekujemo da ako postoji neki nesporazum ili neki problem, da se to reši", rekao je Ignjatović.


Ivićeva DSS-u: Braćo, imate sekiru, secite! - Sputnjik Srbija\n11:25 19.10.2016 (osveženo 21:40 01.11.2016) Preuzmite kraći link\nIzvršni odbor DSS-a odlučio je da se iz stranke automatski izbace oni koji ne poštuju odluku organa stranke o isključenju Đorđa Vukadinovića iz poslaničkog kluba te partije u Skupštini Srbije. Tu odluku nisu želeli da sprovedu šefica poslaničkog kluba Sanda Rašković Ivić i Slaviša Ristić.\nSanda Rašković Ivić rekla je za Sputnjik da će po svoj prilici Ristić i ona biti izbačeni iz stranke, ali da tu odluku mora da potvrdi i Predsedništvo stranke.\n„To se po meni teško može obrazložiti zdravim razumom, jer znate ako je nekom glavni problem poslanički klub u Skupštini Srbije, koji inače dobro radi, a koji je napisao Predlog rezolucije o genocidu NDH nad Srbima, Jevrejima i Romima, koji traži skupštinsko zasedanje povodom poglavlja 35, Trepče i uopšte Kosova i Metohije, koji oštro diskutuje braneći demokratske i nacionalne principe u ovoj državi, ne znam zašto bi taj klub bio problem“, kaže Rašković Ivić.\nOna smatra da je novo rukovodstvo krenulo jako loše i umesto da gradi stranku, da joj daje život i da ide po terenu, ono je otvorilo institut prekog suda u centrali stranke i izbacuje sve oni koji im smetaju.\n„Vrlo sam iznenađena da jedna stranka koja bi trebalo da bude razložna i principijelna izbacuje svog bivšeg predsednika koji ga je ponovo uveo u Parlament nakon debakla 2014. godine. To je opasan presedan, stranka koja izbacuje svog predsednika neće imati posebnu političku budućnost“, kaže bivša predsednica DSS-a.\nOna naglašava da je na sceni očigledno rušenje tog kluba, ono što nije uspeo Aleksandar Vučić sa krađom izbora, to će nažalost poći za rukom novom rukovodstvu, jer DSS izbacivanjem nje i Slaviše Ristića neće više imati poslanički klub, što znači da se više neće čuti jasan glas te stranke u Skupštini Srbije.\nIvićeva dodaje da se Slaviša Ristić i ona nisu dogovarali o narednim potezima i da svakako ostaju u Skupštini Srbije kao samostalni poslanici.\n„Ja zaista verujem u nacionalno i demokratsko i mislim da ta dva moraju da postoje i ne smeju da budu odvojena, jer inače demokratsko bez nacionalnog nema svrhu, a nacionalno bez demokratskog ostaje jedan ružan i ogoljen šovinizam. Porasla sam na tim idejama učena od mog oca Jovana Raškovića i smatrala sam da je DSS najbolji okvir da se to ostvaruje, ali ako stranka odluči drugačije, ako klubu smeta, ako ja smetam — braćo, imate sekiru secite!“, poručuje Sanda Rašković Ivić.\nOna smatra da Vukadinović nije bio razlog za njeno sve izvesnije izbacivanja iz stranke, već samo povod.\n„On vam je kao onaj hitac Gavrila Principa i početak Prvog svetskog rata. Vukadinović se zgodno tu našao kao povod, a uzroci su sigurno mnogo dublji i drugačiji, jer od svih problema koje ima stranka, a ima ih mnogo, vama je meta poslanički klub, koji jedini od svih stranačkih institucija i organa funkcioniše dobro. I ako to smeta onda tu nešto zaista nije u redu“, kaže Rašković Ivić.\nNa našu konstataciju da je njena ideja da Miloš Jovanović dođe na čelo stranke, Rašković Ivić kaže da je ona predložila Jovanovića u kojem je bilo opozicionog rada i malo kritike Aleksandra Vučića i njegove politike. Ona smatra da Jovanović i dalje kritikuje premijera, ali da relativizuje saradnju na lokalu.\n„Jovanović kaže da protiv Vučića nema ništa i da mu samo smeta njegova nacionalna politika, a potpuno prenebregava da pored te nacionalne politike Vučić vodi jednu pogubnu politiku i kada su u pitanju i vladavina prava i demokratizacija društva i sloboda medija i korupcija. Sve to kao ne smeta, znate sve to nije tema. Za mene sve mora da bude tema i ja spadam u one u DSS-u koji smatraju da prema ovom režimu treba imati princip nulte tolerancije i svakako kritikovati i poguban izdajnički Briselski sporazum, ali isto tako i rušenje pod fantomkama u Savamali. Treba videti aferu sa helikopterom, korupcionaške afere sa leks specijalisom Beogradom na vodi, ’Etihadom‘ i ostalima, isto kao i koketiranje sa NATO-om“, kaže bivša predsednica DSS-a.\nOna objašnjava da deo stranke, koji razmišlja slično kao ona, drugačije misli i da Vučić i ovaj režim moraju da budu kritikovani.\n„Zašto Vučić? Nije Vučić moja opsesija, Vučić je sve. Pogledajte samo kako nam izgledaju dnevnici RTS-a i dnevnici na Pinku i na nekim drugim TV stanicama, pa to je žešće od onih žurnala koje sam ja gledala kao dete o drugu Titu i Jovanki“, kaže Ivićeva i dodaje da Vučić vodi Srbiju u bezalternativni put u EU i da je spreman da na taj oltar položi i sve žrtve.


Kuleba: Svi navodni ukrajinski zločini će biti istraženi\nTanjug 7. aprila 2022. 17:13\nBRISEL – Ministar spoljnih poslova Ukrajine Dmitro Kuleba, rekao je danas u Briselu da će svi navodni ratni zločini ukrajinskih snaga protiv Rusa biti istraženi, ali je dodao i da ih treba staviti u kontekst navodnih ruskih zločina u Buči, prenosi BBC.\nKuleba je odgovarao na pitanje novinara o video snimku koji kruži društvenim mrežama, a prema kome se može zaključiti da ukrajinske snage pucaju u zarobljenog ruskog vojnika, i izjavio da ukrajinska vojska poštuje ratne zakone, ali da je „možda bilo izolovanih incidenata kršenja“ koji će biti istraženi.\n„Ne razumete kakav je osećaj videti slike iz Buče, razgovarati sa ljudima koji su pobegli, znajući da je osoba koju poznajete silovana danima zaredom. Ne razumete kakav je osećaj znati da ruski vojnici siluju decu“, izjavio je Kuleba, navodi BBC.\n„Ovo nije izgovor za one koji krše pravila ratovanja sa obe strane linije fronta, ali postoje neke stvari koje jednostavno ne možete da razumete, žao mi je“, naglasio je ukrajinski ministar.\nPojavio se snimak koji navodno prikazuje kako ukrajinske snage pucaju i ubijaju zarobljenog ruskog vojnika, a snimljen je na putu zapadno od ukrajinske prestonice Kijeva, odakle su se ruske snage povukle, navodi BBC.


Vučić najavio smene direktora javnih preduzeća - Balkanska\nPredsednik Srbije Aleksandar Vučić žestoko je kritikovao rad pojedinih ministarstava i najavio smenu direktora javnih preduzeća, na sednici Vlade Srbije koja je održana sa predstavnicima Srba sa Kosova, piše Blic.\nKako list navodi, predmet tih kritika bilo je nazadovanje Srbije na takozvanoj “Duing biznis” listi, koja rangira zemlje po lakoći poslovanja.\nOve godine Srbija je u izveštaju Svetske banke bila na 48. mestu, odnosno pet mesta slabije rangirana nego prošle godine.\nIzvori tog lista su naveli da je Vučić veoma žestoko kritikovao pojedina ministarstva i javna preduzeća i naveo da nije zadovoljan aktivnostima i radom nekih sektora u ministarstvima energetike i privrede, kao i da je ocenio da je posao oko liste morao da se uradi mnogo brže i bolje.\nReč je, dodaje list, pre svega o brzini dobijanja priključka za električnu energiju i o tome da Zakon o stečaju nije kako treba odgovorio na probleme koji se tiču rešavanja bankrota.\nVučić je, navodno, rekao i da je ministarka Zorana Mihajlović morala da se bavi pitanjem te liste i da bude posvećenija tom problemu.\nOn je, kako prenosi Blic, kritikovao i ministra odbrane Aleksandra Vulina i ministra bez portfelja Nenada Popovića i to zbog izjava koje iznose o Kosovu, koje su često drugačije od njegovih stavova i stavova Vlade.\n“Junačite se, dajete izjave, ali posle posledice tih reči ne trpite vi već neko drugi. Kome se ne svidja politika koju vodi Vlada može slobodno da izadje iz Vlade, preneo je Blic Vučićeve reči, pozivajući se na svoje izvore.\nMINISTAR VULIN Država na čelu sa predsednikom Vučićem nastaviće da jača i razvija bezbednosni sektor\nMinistri su sigurni sve dok se ne zamere Vučiću\nTags: ALEKSANDAR VUČIĆ, ALEKSANDAR VULIN, DUING BIZNIS LISTA, JAVNA PREDUZEĆA, NENAD POPOVIĆ, ZORANA MIHAJLOVIĆ\nPolicija – meta koja se (ne) može odbraniti


SRPSKI "KRALJ ŠEĆERA" ŠIRI IMPERIJU Miodrag Kostić kupio "Viktoriju" Milije Babovića - Opcija\nSRPSKI “KRALJ ŠEĆERA” ŠIRI IMPERIJU Miodrag Kostić kupio “Viktoriju” Milije Babovića\n09-07-2018 Biznis, Finansije, Pocetna\nMiodrag Kostić, najbogatiji biznismen u Srbiji, poznat i kao srpski “kralj šećera”, kupio je Viktorija grupu.\nMK je isplatila obaveze prema EBRD i delu bivšeg rukovodstva. Prema saznanjima B92.net, Kostićeva kompanija sada ima udeo od 67 odsto, dok dosadašnji većinski vlasnici Viktorija grupe Milija Babović i Nandi zadržavaju paket akcija od 16,5 odsto.\nVictoria Group, čija je osnovna delatnost trgovina i prerada uljarica sarađuje sa preko 300 poljoprivrednih zadruga i 40.000 poljoprivrednika, a zapošljava preko 1.300 ljudi u kompanijama članicama: Sojaprotein, Victoriaoil, Victoria Logistic, Luka Bačka Palanka, Veterinarski zavod Subotica, SP laboratorija i Riboteks. Kompanija je od osnivanja investirala 260 miliona evra u kapacitete i modernizaciju svojih fabrika, zahvaljujući čemu je danas među najvećim neto izvoznicima Srbije, a proizvode od soje i suncokreta izvozi u preko 60 zemalja širom sveta. Od 2014. godine, kompanija je u procesu finansijskog restrukturiranja i reprograma otplate kredita, uz sprovođenje internih mera optimizacije poslovanja.\nOvim povodom oglasila se i MK grupa čije saopštenje prenosimo u celosti:


D. C. 5. decembra 2014. 05:00\nStrah od nezdrave težine može biti razlog koji mnoge pušače sprečava da ostave cigarete. Nova studija pokazuje da čak i ako dodate nekoliko kilograma kada prestanete da pušite, vaše zdravlje će biti mnogo bolje nego u periodu kada ste pušili.\nIstraživanje je predvodila dr Hisako Cuji sa Odeljenja za promociju zdravlja u Osaki, Japan. Njen tim je pratio zdravstvene ishode više od 1.300 odraslih koji su prestali da puše i uporedio ih sa više od 2.800 pušača. Učesnici su u proseku imali 54 godine, a praćeni su u periodu između 1997. i 2013. godine.\nOd onih koji su ostavili pušenje, 362 se nije ugojilo, 458 je dobilo manje od 2 kilograma, a 485 više od 2 kilograma telesne težine.\nU poređenju sa ljudima koji su nastavili da puše, rizik od umiranja tokom perioda ispitivanja ipak je bio 34% niži kod osoba koje se nisu ugojile, 49% niži kod onih koji su se ugojili manje od 2 kilograma, a 26% niži kod onih koji su se ugojili više od 2 kilograma.\nIstraživači su zaključili da osobe koje ostave cigarete imaju značajno manji rizik od smrti u poređenju sa pušačima, bez obzira na kilograme koje su dodali nakon prestanka pušenja.\n„Za pušače je važno da shvate rezultate ove studije. Dodatni kilogrami koji mogu doći tokom odvikavanja od pušenja, ne predstavljaju jednako velike zdravstvene posledice kao nastavak pušenja“, kaže Patricija Folan, direktor Centra za kontrolu duvana Nort Šor zdravstvenog sistema u Grejt Neku, SAD.\nFolan takođe smatra da je strah velikog broja pušača od mogućeg gojenja nakon prestanka pušenja preuveličan. Mnoge osobe koje su se konsultovale sa njom u vezi sa programima odvikavanja od pušenja kažu da je strah od gojenja prepreka koju ne mogu da prevaziđu, iako je većina učesnika prijavila da se u proseku ugojila ne više od 2,5 kilograma.\n„Programi prestanka pušenja trebalo bi da obuhvataju strategije upravljanja telesnom težinom, naročito kod žena. Pored toga, pojedinci koji prestanu sa pušenjem često prijavljuju poboljšanja u vezi sa fizičkim aktivnostima, što, osim gubitka težine, rezultuje i upravljanjem stresom“, kaže Folan.\nJoš jedan ekspert slaže se sa tim da je odvikavanje od pušenja uvek najbolji put koji možete izabrati za svoje zdravlje.\n„Potencijalno dobijanje težine ne bi trebalo da bude zastrašujuće. Prestanak pušenja je najznačajniji način da se smanji rizik od srčanih oboljenja, uprkos potencijalnom razvoju drugih faktora rizika“, kaže dr Suzan Stajnbaum, preventivni kardiolog u Lenoks Hil bolnici u Njujorku.\nbolesti zavisnostiodvikavanje od pusenjagojaznostgojaznost i zdravljegojaznost i pušenjepušenje i zdravlje\nAmon pre 4 godine\nDva do tri kg mi šeta od jutra do mraka svakog dana, ili imam 103 ili 105. Baš mi ne bi prijalo da ostavim pušenje, najviše zbog noktiju na nogama, jer ih je teško seći kad naguram preko 120 kg.


Arhiva - Trupe SAD patroliraju u bazi avganistanske nacionalne armije u pokrajini Logar, 7. avgusta 2018.\nNajviši oficir Vojske SAD izjavio je da je prerano govoriti o povlačenju američkih trupa iz Avganistana ili budućim američkim antiterorističkim snagama tamo, dok se nastavljaju mirnovni pregovori sa talibanima.\n"Ne koristim termin 'povlačenje' sada", rekao je novinarima u sredu u Pentagonu marinski general Džozef Danford, načelnik Združenog generalštaba Vojske SAD.\nVIDEO: Načelnik Združenog generalštaba vojske SAD govori o Avganistanu (engleski jezik)\nDanford je govorio na prvom brifingu pred kamerama u Pentagonu sekretara odbrane i predsedavajućeg u tačno godinu dana.\nDanford je izrazio nadu da će mirovni sporazum izazvati "remećenje statusa kvo", neophodno da bi se krenulo dalje, ka rešenju 18 godina dugog konflikta.\nOn je rekao da će svaki sporazum biti "zasnovan na uslovima" i da bi trebalo da spreči da Avganistan postane "utočište" za teroriste i pokretanje njihovih napada protiv Sjedinjenih Država.\n"Preuranjeno je govoriti o tome što bi naše antiterorističko prisustvo u Avganistanu moglo ili ne bi moglo da bude bez bolje procene kakvi će uslovi biti", rekao je.\nPrema izveštajima, sporazum SAD i talibana mogao bi da podrazumeva povlačenje hiljada američkih trupa iz zemlje, ostavljajući samo mali broj snaga koje bi obezbedile da talibani sprovode svoje obaveze iz sporazuma.\nTalibanski zvaničnici rekli su da bi sporazum o kojem pregovaraju sa SAD zahtevao da ta pobunjenička grupa započne mirovni proces sa činiocima u Avganistanu kako bi se raspravljalo o prekidu vatre ili o smanjenju napada protiv vladinih snaga, zajedno uz teme koje su u vezi sa budućom političkom upravom.\nZvaničnici SAD rekli su da bi Talibani takođe mogli da budu obavezani da spreče Al Kaidu da uspostavi oblasti u Avganistanu koje bi kontrolisali pobunjenici i da pomognu da se pobedi Islamska država u toj zemlji.\nRanije ovog meseca, Islamska država preuzela je odgovornost za samoubilački bombaški napad na svadbenu povorku u Kabulu, kada je ubijeno više od 80 ljudi i ranjeno oko 160. Gotovo sve žrtve su bili civili.\nAjaz Gul učestvovao je u pisanju ovog izveštaja.


„Toplani“ garancija na zaduženje od 10 miliona evra kod EBRD | ENERGETIKArs.com\nNalazite se na Home » Gas » „Toplani“ garancija na zaduženje od 10 miliona evra kod EBRD\nObjavljeno: 08:14, 26. јуна 2014.\nPRIJEDOR, Odbornici Skupštine grada Prijedora dali su juče preduzeću „Toplana“ garanciju na zaduženje od deset miliona evra uz pomoć kojih bi „Toplana“ sa mazuta trebalo da pređe na biomasu.\nGradonačelnik Prijedora Marko Pavić rekao je da mazut za jednu sezonu grijanja prijedorsku „Toplanu“ košta više od pet miliona maraka, a da bi biomasa koštala oko milion i po maraka po sezoni.\n„Mi smo postavili cilj da iduće godine imamo grijanje na biomasu, jer je pitanje da li bismo ovako skupo grijanje kao što je na mazut mogli izdržati još dvije sezone“, rekao je Pavić novinarima u Prijedoru u pauzi sjednice lokalnog parlamenta.\nDirektor „Toplane“ Prijedor Ljiljana Despotović rekla je da su ovo preduzeće, grad Prijedor i Evropska banka za obnovu i razvoj /EBRD/ potpisali mandatno pismo o izgradnji nove toplane, na šta se Prijedor odlučio zbog visoke cijene mazuta i zbog dostupnosti biomase.\n„Cilj koji smo zacrtali je da s grijanjem na biomasu otvorimo sezonu grijanja 2015/2016. i da od tada imamo za deset odsto kvalitetnije, a istovremeno za 20 odsto jeftinije centralno grijanje“, rekla je Despotovićeva novinarima u Prijedoru.\nOna je dodala da nakon grada Prijedora garancije na ovo zaduženje treba da daju i Vlada Republike Srpske i Savjet ministara BiH, ističući da će „Toplana“ biti sposobna da vraća kredit, te da tokom 2017. i 2018. godine ima namjeru da gradu Prijedoru vrati i dva miliona KM pozajmice.\n„Osim deset miliona evra kredita, već smo dobili tri miliona evra donaciju Švedske agencije za međunarodni razvoj SIDA. Projekat podrazumijeva izgradnju dva nova kotla za biomasu po deset megavata za proizvodnju toplotne energije, a osim toplotne proizvodićemo i dva megavata električne energije“, navela je Despotovićeva.\nPrema njenim riječima, prijedorska „Toplana“ spremna je i za mogućnost priključka na gasovod „Južni tok“, gdje bi, u slučaju da se ovaj projekat bude realizovao u Republici Srpskoj, postojećim kotlovima na mazut trebalo promijeniti samo gorionike da bi mogli prihvatiti gas kao energent.\nProtiv odluke o davanju garancije „Toplani“ Prijedor glasala su četiri od pet odbornika Srpske demokratske stranke /SDS/.\nŠef Kluba odbornika SDS-a u Skupštini grada Prijedora Dušan Berić rekao je da se ovo preduzeće uz pomoć garancija gradskog budžeta godinama zadužuje kod banaka, da su te garancije naplaćene, pa je „Toplana“ postala dužnik gradskog budžeta, te da je onda Skupština grada te dugove pretvarala u vlasničke akcije grada.\n„Centralno grijanje koristi oko 20 odsto domaćinstava u Prijedoru i nije nije normalno da preostalih 80 odsto domaćinstava, koja se griju o vlastitom trošku, kroz ovaj budžet finansiraju i grijanje za korisnike usluga toplane“, rekao je Berić.\nOdbornici Skupštine grada Prijedora dali su i saglasnost da „Toplana“ može koristiti zemljište Rudnika željezne rude /RŽR/ „Ljubija“ za uzgoj brzorastuće šume.\nRŽR „Ljubija“ ima pravo korištenja oko 2.400 hektara zemljišta u Ljubiji, Tomašici i Omarskoj, a oko deset odsto tog zemljišta je degradirano i napušteno, te, kao takvo, pogodno za proizvodnju drvne biomase.\nRok otplate kredita kod EBRD-a je 15 godina, grejs period četiri godine, kamata jedan odsto plus šestomjesečni Euribor, koji je trenutno manji od o,5 odsto, a jednokratna naknada jedan odsto. Srna\nTags: biomasa,grad,griijanje,marko pavic,republika srpska\nOdgovor na „Toplani“ garancija na zaduženje od 10 miliona evra kod EBRD\ntarik 26. јуна 2014.\npametni biomase bosna puna


Partizanov "otpisani" seli se u Rumuniju - MaxBet Sport\nPartizanov “otpisani” seli se u Rumuniju\nNema mesta ove sezone u Partizanu za Gorana Zakarića. Bivši reprezentativac Bosne i Hercegovine je raskinuo saradnju sa crno-belima, pa je slobodan u izboru nove sredine.\nKrilni napadač bi karijeru trebalo da nastavi u Rumunji. Kako piše “Žurnal“, Univerzitatea iz Krajove, koja je prošlu sezonu okončala na četvrtom mestu šampionata Rumunije, želi prošle sezone igrača “parnog valjka”.\nIsti izvor navodi da se trener rumunskog kluba Viktor Picurka pozitivno izrazio o kvalitetima reprezentativca Bosne i Hercegovine, a posle viđenog na treninzima poručio je čelnicima kluba da želi krilnog vezistu u svojim redovima.\nZakarić je prošle sezone odigrao 36 utakmica za Parizan, postigao sedam golova i zabeležio pet asistencija, ali je posle dolaska Sava Miloševića potpuno skrajnut u drugi plan. Ovog leta je bio na prodaju, ali nije našao novi angažman, pa je dobio raskid ugovora.\nTokom karijere igrač iz Bosanske Gradiške nosio je dres Širokog Brijega, Dinama i Lokomotive i Zagreba, Slavena, Željezničara i konačno Partizana, koji ga je od Sarajlija otkupio u avgustu prošle godine za obeštećenje od 150.000 evra.\nTagovi:FK KrajovaFK PartizanFudbalGoran ZakarićTop2Top3\nKladionicapre 21 sat 6


Sirijski Kurdi odgovorili Trampu: Nećemo osloboditi teroriste-strance - Sputnjik Srbija\n14:22 18 Jun 2021\n16:10 18.02.2019 (osveženo 16:25 18.02.2019) Preuzmite kraći link\nOmar je istakao i da bi zemlje iz kojih su teroristi došli, među kojima su Francuska, Nemačka i Velika Britanija, trebalo da snose odgovornost zbog njih.\nOn je precizirao i da se trenutno u zatvorima nalazi blizu 800 stranaca koji su se borili na strani terorista, dok je još oko 700 žena i preko 1.500 dece u kampovima za privremeno raseljena lica.\n„To vam je kao bomba usporenog dejstva. Ti teroristi mogli bi da pobegnu iz zatvora u slučaju da region bude napadnut“, dodao je predstavnik Kurda.\nPrethodno je američki predsednik Donald Tramp pozvao sve evropske zemlje, a pre svega Francusku, Nemačku i Veliku Britaniju, da preuzmu oko 800 terorista DAEŠ-a koji su zarobljeni u Siriji i da ih procesuiraju.\nDAEŠ, oslobođenje, teroristi, Kurdi, Sirija\n14:20 „Jokić je rekao da želi da igra sve utakmice“


Erdogan optužuje Rusiju zbog rata u Libiji - Put vjernika\nPlaćenici ruske kompanije za bezbjednost "Vagner"\nTurski predsjednik Recep Tayyip Erdogan optužio je Rusiju da rukovodi sukobom u Libiji “na najvišem nivou”, što je Moskva negirala, a optužbe su uslijedile od porasta napetosti s Ankarom.\nTurski list Hurriyet prenosi da je Erdogan rekao: “Rusija trenutno rukovodi ratom tamo na najvišem nivou.”\nIsti je slučaj i u Libiji, gdje Ankara podržava međunarodno priznatu Vladu nacionalnog jedinstva, sa sjedištem u Tripoliju, koju predvodi premijer Fayez al-Sarraj, dok Rusija podržava penzionisanog generala Khalifu Haftara, koji je istok Libije pretvorio u svoje uporište.\nErdogan je ponovio optužbe na račun ruske privatne zaštitarske kompanije Wagner da podržava Haftara, što Moskva negira.\n“Oni trenutno upravljaju Wagnerom, no oni [Rusi] i dalje nastavljaju negirati da imaju ikakve veze “, rekao je turski predsjednik novinarima u avionu na putu iz Pakistana, koji je posjetio prošle sedmice.\n‘Podrška Zapada Haftaru’\nGrupa Wagner privatna je zaštitarska firma s tajnovitim aktivnostima, a vjeruje se da hiljade njenih ugovarača učestvuju u sukobima od Sirije, Ukrajine pa sve do Srednjoafričke Republike.\nErdogan je naglasio da će Turska nastaviti podržavati Vladu nacionalnog jedinstva, u okviru sigurnosnog sporazuma sklopljenog s njom krajem prošle godine, a također je napao Zapad zbog podrške Haftaru, bez imenovanja bilo koje zemlje.\n“Zapad i dalje podržava ovog čovjeka… nabavlja oružje, municiju i novac”, kazao je turski predsjednik.\nErdoganovi komentari uslijedili su ubrzo nakon što je ministar vanjskih poslova Turske Mevlut Cavusoglu na konferenciji o sigurnosti u Muenchenu kritizirao “vrlo opasno” uplitanje zaljevskih država u sukob u Libiji.\n“Te zemlje smatraju da je demokratija u arapskim zemljama ili regiji najveća prijetnja njihovim režimima”, rekao je Cavusoglu.\nHaftar ima podršku Ujedinjenih Arapskih Emirata, Saudijske Arabije i Egipta, zemalja koje imaju napete odnose s Turskom.\nFinansijska kriza i deficit\nU istom kontekstu kazao je da će se Libija 2020. suočiti s finansijskom krizom i deficitom u budžetu jer grupe odane Haftaru i dalje drže naftna postrojenja zatvorenima.\n“Ukratko, nastavak zatvaranja naftnih postrojenja dovest će do finansijske krize”, rekao je Sarraj.\nPonovio je brojke koje je objavila Nacionalna korporacija za naftu, rekavši da je Libija izgubila više od 1,4 milijarde dolara od početka zatvaranja.\nBorbe između Haftarovih snaga i snaga lojalnih Vladi nacionalnog jedinstva u Tripoliju vode se od aprila prošle godine u cilju preuzimanja kontrole nad glavnim gradom.\nEKSKLUZIVNO: Uhapšeni Srbi u Libiji su plaćene ubice! („Siroti, nedužni, miroljubivi” srpski teroristi, pardon – „građevinari”) Foto reportaža: Ensarije šerijata u Libiji Situacija u Libiji: IDIŠ ponovo istjeran iz Derne Rat u Siriji sve više dobija oblik globalnog rata\nPrethodni članakPagansko pleme u Maliju počinilo novi masakr nad muslimanima\nNaredni članakBombardovanje bolnica – omiljena meta ruskih terorista (video i video)


RASPAD SISTEMA U PENTAGONU\nOtkaze su dali Džejms Anderson, šef odbrambene politike Pentagona, Džozef Kernan, podsekretar za obaveštajne poslove u ministarstvu odbrane, i Džen Stjuart, šefica Kancelarije ministra odbrane.\nVršilac dužnosti šefa odbrambene politike Pentagona Džejms Anderson podneo je u utorak ostavku, a njegovo mesto preuzeće kontroverzni penzionisani američki general Entoni Tata, koji je poznat po islamofobnim komentarima i po tome što je Baraka Obamu nazvao „terorističkim liderom“, prenose američki mediji.\nZa sada nije jasno da li je od Andersona traženo da podnese ostavku, prenosi Si-En-En ističući da je Andeson bio vršilac dužnosti podsekretara za odbrambenu politiku otkako je Tramp otpustio Džona Roda u februaru.\nAP navodi da je Andersenov naslednik Tata lojalan Trampu i bivši je komentator „Foks njuza“.\nU nekoliko tvitova iz 2018. godine Tata je napisao da je islam „najnasilnija religija za koju zna“.\nTvrdio je da je nekadašnji američki predsednik Barak Obama bio „teroristički vođa“ koji je naštetio SAD i „pomogao islamskim zemljama više nego bilo koji predsednik u istoriji“.\nSi-En-En napominje da je Tata takođe više puta širio brojne teorije zavere, uključujući neutemeljene tvrdnje da je Džon Brenan, direktor CIA tokom Obaminog mandata, pokušao da svrgne Trampa i čak izvrši atentat na njega.\nTramp je u ponedeljak saopštio da je smenio ministra odbrane Marka Espera i najavio da će umesto njega na toj funkciji biti direktor Nacionalnog centra za borbu protiv terorizma Kristofer Miler.\nTramp je na Tviteru objavio da će Miler biti vršilac dužnosti ministra odbrane i da će ta odluka odmah stupiti na snagu.\nSmene i ostavke u Pentagonu dolaze u trenutku još uvek nejasnih rezultata predsedničkih izbora. Pojedini mediji, prema izbornim projekcijama, proglasili su Džoa Bajdena pobednikom, ali je izborni štab Donalda Trampa podneo tužbe zbog, kako tvrde, neregularnisti i izborne krađe.


Priština: Srbi će 3. aprila moći da glasaju samo preko pošte ili Kancelarije za vezu - 23.02.2022, Sputnik Srbija\nPriština: Srbi će 3. aprila moći da glasaju samo preko pošte ili Kancelarije za vezu\nMinistarka pravde tzv. Kosova Aljbuljena Hadžiju izjavila je da se ništa nije promenilo u vezi sa glasanjem Srba sa Kosova na parlamentarnim i predsedničkim... 23.02.2022, Sputnik Srbija\n„Glasanje će biti u skladu sa Ustavom. Smatramo da je izuzetno važno poštovati Ustav Kosova i zakone koji su na snazi. Kosovski Srbi glasaju poštom ili u Kancelariji za vezu. Ne postoji ništa drugo u vezi sa tim“, izjavila je Hadžiju na konferenciji za novinare.Međunarodna zajednica je nedavno sugerisala da bi Srbima sa Kosova trebalo dozvoliti da glasaju na parlamentarnim i predsedničkim izborima u Srbiji, što je traženo i za referendum koji je održan 16. januara, ali tada Kurtijeva Vlada nije odustala od svojih namera da zabrani održavanja ovog referenduma, prenosi „Kosovo onlajn“.Ona je podsetila na rezoluciju koju je usvojila Skupština tzv. Kosova kojom se zabranjuje organizovanje referenduma Srbije.Dodala je svesna da „Srbija ima pretenzije da održi izbore na Kosovu“.\nsve o izborima u srbiji 2022., srbija, kosovo i metohija (kim)\n12:49 23.02.2022 (Osveženo: 12:50 23.02.2022)\nMinistarka pravde tzv. Kosova Aljbuljena Hadžiju izjavila je da se ništa nije promenilo u vezi sa glasanjem Srba sa Kosova na parlamentarnim i predsedničkim izborima koji se održavaju 3. aprila u Srbiji i da će oni moći da glasaju preko pošte ili preko Kancelarije za vezu, prenosi „Koha“.\n„Glasanje će biti u skladu sa Ustavom. Smatramo da je izuzetno važno poštovati Ustav Kosova i zakone koji su na snazi. Kosovski Srbi glasaju poštom ili u Kancelariji za vezu. Ne postoji ništa drugo u vezi sa tim“, izjavila je Hadžiju na konferenciji za novinare.\nMeđunarodna zajednica je nedavno sugerisala da bi Srbima sa Kosova trebalo dozvoliti da glasaju na parlamentarnim i predsedničkim izborima u Srbiji, što je traženo i za referendum koji je održan 16. januara, ali tada Kurtijeva Vlada nije odustala od svojih namera da zabrani održavanja ovog referenduma, prenosi „Kosovo onlajn“.\nOna je podsetila na rezoluciju koju je usvojila Skupština tzv. Kosova kojom se zabranjuje organizovanje referenduma Srbije.\nDodala je svesna da „Srbija ima pretenzije da održi izbore na Kosovu“.


29/10/2021 | 17:08\nProjekat “Jadar” kompanije “Rio Tinto”, koji podrazumeva otvaranje rudnika litijuma i bora u blizini Loznice, trebalo bi da u Srbiji doprinese bruto dodatoj vrednosti sa 1,5 milijardi dolara godišnje, što je jednako 1,2 odsto aktuelnog BDP-a zemlje, rečeno je danas na predstavljanju Procene ekonomskog uticaja tog projekta.\n“Direktan doprinos ovog projekta BDP-u Srbije na godišnjem nivou bio bi 627 miliona dolara, indirektan 589 miliona dolara i indukovani 296 miliona dolara”, kazao je profesor Ekonomskog fakulteta u Beogradu Dragan Lončar u ime autora studije “Peterhof Consulting”.\nIstakao je da bi kroz direktno zapošljavanje i radna mesta u povezanim delatnostima projekat omogućio posao za više od 5.000 ljudi i to 1.170 direktno zaposlenih, kao i 3.950 radnih mesta u povezanim sektorima.\n“Očekivan godišnji doprinos projekta ‘Jadar’ porezu na dobit bi bio blizu 70 miliona dolara, 32 milona dolara rudne rente, 2,7 miliona dolara poreza na imovinu, 20,9 miliona dolara poreza na dividende i 7,4 miliona dolara je projektovani iznos poreza na zarade i doprinose, što daje ukupan očekivani poreski efekat godišnje od 133 miliona dolara”, precizirao je Lončar.\nDodao je da bi Opština Loznica prema projekciji imala godišnji priliv od 17 miliona dolara, što je 62 odsto budžeta grada za ovu godinu.\n“Ukupan budžet za nabavku, koji je planiran za period eksploatacije projekta iznosi 3,7 miljardi dolara, a odnosi se na nabavku mašina, repromaterijala, energije. Projekcija je da bi se najmanje 70 odsto koristili potencijali domaćih dobavljača, što znači da bi godišnje ‘Rio Tinto’ plasirao 84 miliona dolara ka njima”, rekao je Lončar.\nDodao je i da bi projektovana prosečna neto zarada bila 1.222 dolara po radniku, što je duplo više od proseka za Srbiju, odnosno 40 odsto viši od proseka u rudarskom sektoru u ovom trenutku.\nKako je precizirao, suština studije je bila da proceni moguće ekonomske efekte projekta “Jadar” na BDP, zaposlenost, izvoz, investicije, poreske prihode i prihode domaćih dobavljača.\nOn je istakao da je studija radjena na osnovu podataka koje je dostavila kompanija “Rio Tinto”, kao i javno dostupnih izvora, te da se odnosi isključivo na direktne, indirektne i indukovane ekonomske efekte, odnosno da nije u pitanju društvena cost benefit analiza i da nije bilo razmatranja socijalnih i ekoloških uticaja.\nDodao je da se studija bazirala na eksploataciji rudnika u periodu od 30 godina, koji je planiran da se realizuje na površini od oko 300 hektara na teritoriji opština Loznica i Krupanj.\nPodsetio je da je planirano da kompleks proizvodi približno 58.000 tona litijum-karbonata, 160.000 tona borne kiseline i 255.000 tona natrijum-sulfata kao nus proizvode, čiji korisnici mogu biti oni koji proizvode baterije za električne automobile, solarne panele, lekove, hemijske supstance za tretiranje drveta, djubriva.\nDirektorka kompanije “Rio Sava”, ćerke firme “Rio Tinto” u Srbiji, Vesna Prodanović podsetila je da je kompanija, nakon istraživanja i otkrića minerala jadarita, puštanja u rad pilot postrojenja u Australiji, više studija i istraživanja, ove godine odlučila da u realizaciju projekta “Jadar” uloži 2,4 milijarde dolara.\nPrema njenim rečima, projekat “Jadar” imao bi značaj za prelazak na ekonomiju sa niskim udelom ugljenika i predstavljao bi najveći izvor zaliha litijuma u Evropi u narednih 15 godina, jer mineral jadarit sadrži dve kritične sirovine bitne za budući razvoj, a to su bor i litijum.\nDodala je i da bi to Srbiji omogućilo da bude predvodnik novih rešenja u borbi sa klimatskim promenama.\n“Borna kiselina i litijum karbonat, koji bi bili naši proizvodi, uvršteni su na listu kritičnih sirovina EU zbog ključne uloge koju imaju u procesu zelene tranzicije”, kazala je Prodanović.\nUkazala je da je značaj litijuma u mogućnosti da skladišti električnu energiju efikasnije od ostalih elemenata zbog čega će se koristiti za baterije za elektrićna vozila i velike sisteme za skladištenje obnovljive energije, dok se borati koriste za izradu vetro turbina i solarnih panela.\n“U narednim decenijama očekuje se sve veća potražnja za litijumom. Prema predvidjanju Svetske banke, proizvodnja litijuma mogla bi da se poveća skoro 500 procenata do 2050. godine. Procenjuje se da će do 2030. godine biti potrebno najmanje 18 puta više litijuma, a do 2050. godine 60 puta više litijuma nego što je trenutna potreba”, rekla je direktorka “Rio Save”.\nPotvrdila je da se radi i na Studiji o proceni uticaja na životnu sredinu, koja bi prema planu trebalo da bude završena do kraja godine, naglasivši da će biti dostupna svim zaintersovanima na uvid.\nPredsednik Privredne komore Srbije (PKS) Marko Čadež istakao je da “Srbija ima litijum kao najtraženije pogonsko gorivo ili zlato 21. veka, odnosno 158 miliona tona rezervi jedinstvene rude jadarit koja u sebi sadrži visoke koncentracije litijuma”.\n“Pitanje je hoćemo li i koliko brzo ovaj potencijal Jadra uspeti da stavimo u funkciju, klimatski pametno, na održiv i odgovoran način”, rekao je Čadež, ukazavši da i druge zemlje u svetu rade na tome da istraže i eksploatišu svoje rezerve.\nOn je istakao da projeket može da dovede u Srbiju i druge velike investitore, kao što su proizvodjači električnih automobila i baterija za vozila.\n“Otvara se i niz mogućnosti za domaće kompanije da budu u lancu dobavljača”, naveo je predsednik PKS.\nZakerberg objasnio zašto Fejsbuk menja ime: Počinje NOVO POGLAVLJE


Rok kamp za djevojčice: Crvena lampica za regionalnu muzičku scenu - Lola\nKroz brojke gledano, na festivalima u Srbiji muzičarke su zastupljene u udjelu između 8 i 20 odsto, pri čemu je veličina i popularnost festivala obrnuto srazmjerna broju muzičarki koje nastupaju. Na top listama Radio Beograd 202, na primjer, tokom prvih mjeseci ove godine 88 puta više se čuo bend sa svim muškim članovima, nego bend sa svim ženskim članicama, a čak osam puta više bend sa svim muškim članovima od benda sa makar jednom članicom. Neopravdano!\nZato je „Rok kamp za djevojčice“ dio programa beogradskog FEMIXa, koji je ogromnu podršku dobio na sajtu superste.net, ali i na društvenim mrežama. To je ovu ideju dovelo u finale SUPERSTE takmičenja i uskoro će se naći pred žirijem, kada će konačno biti izabrani oni projekti koje će dobiti donaciju ERSTE banke.\n„Bubnjarske radionice za devojčice koje je tim FEMIXa prošle godine organizovao u tri grada u Srbiji okupio je talentovane i zainteresovane devojčice koje nisu imale drugde priliku da se aktivnije bave tom svojom željom i koje su sada na neki način roditelji i blisko okruženje ozbiljnije shvatili i pozitivnije prihvatili taj njihov hobi ili možda čak buduće usmerenje. Vrlo smo optimistični i očekujemo da će se žiriju dopasti naša ideja, a to će biti prva finansijska podrška koju će prvi ’Rok kamp za devojčice’ u regionu dobiti. To će omogućiti dalji rad na pripremi i organizaciji kampa, a nadamo se i biti podsticaj drugim donatorima i sponzorima da nas podrže“, kazala je Lolama Tatjana Nikolić, inicijatorka ove ideje.\nKroz brojke gledano, na festivalima u Srbiji muzičarke su zastupljene u udjelu između osam i 20 odsto, pri čemu je veličina i popularnost festivala obrnuto srazmjerna broju muzičarki koje nastupaju. Na top listama Radio Beograd 202, na primjer, tokom prvih mjeseci ove godine 88 puta više se čuo bend sa svim muškim članovima, nego bend sa svim ženskim članicama, a čak osam puta više bend sa svim muškim članovima od benda sa makar jednom članicom.\nKamp bi trebalo da bude održan u prvoj nedelji jula i trajao bi sedam dana. Plan nam je bio da u ovom prvom izdanju kampa učestvuje 30 devojčica uzrasta od 10 do 14 godina, ali s obzirom na to da je već sad interesovanje baš veliko, razmišljamo da broj učesnica povećamo i da omogućimo što većem broju devojčica da učestvuju. U kampu će devojčice učiti osnove sviranja bubnja, gitare, bas gitare ili klavijatura, a pored toga imaće priliku i da pohađaju osnovne radionice pevanja, komponovanja i pisanja pesama, javnog nastupa i upoznaju se sa muzičkom tehnikom poput pojačala, miksete… Kamp je mogućnost da se devojčice iz istih, ali i različitih gradova upoznaju, zbliže i povežu na osnovu zajedničkog interesovanja za rok, a onda i da oforme svoje bendove i počnu aktivnije da se bave muzikom.\n“Vrlo smo optimistični i očekujemo da će se žiriju dopasti naša ideja, a to će biti prva finansijska podrška koju će prvi ’Rok kamp za devojčice’ u regionu dobiti. To će omogućiti dalji rad na pripremi i organizaciji kampa, a nadamo se i biti podsticaj drugim donatorima i sponzorima da nas podrže“, kazala je Lolama Tatjana Nikolić, kreatorka ove ideje.\nUpravo to je razlog zašto je kamp namenjen samo devojčicama. Razumemo da to zvuči kao diskriminacija i da je čudno i neočekivano od organizacije koja se zalaže za rodnu ravnopravnost. Ipak, stvari stoje ovako: brojna istraživanja su pokazala da je u situacijama kada redovnim putem neki pol mnogo manje učestvuje u određenim aktivnostima, kada se na neke poslove gleda kao na muške ili ženske, kada se od žena ili muškaraca nešto očekuje – da je neophodno organizovati aktivnosti samo za taj, manje zastupljeni pol. S druge strane, postoje stereotipi i predrasude seksističke prirode koje pokazuju različiti akteri muzičke industrije, mediji, publika, pa i same muzičarke. Neke su ih svesne i osećaju ih kao teret koji nose. Žene na sceni se od strane medija, publike i organizatora koncerata povremeno vide kao „egzotične” i senzacionalne, što dalje koči njihovu integraciju i veće učešće u muzičkoj sceni. Zato mnoge muzičarke odbijaju da se ističe njihov pol i da se nazivaju „ženskim” bendovima.\nOne su privremena mera, koja treba da na kraju rezultuje balansiranim stanjem, ravnopravnim ili makar približnim učešćem oba pola. Zato organizujemo kamp samo za devojčice, jer dečaci već sviraju ove instrumente, mnogo se češće bave rok muzikom, osnivaju svoje bendove i slično, a mi želimo da pružimo bezbedan, siguran i prijateljski prostor devojčicama da se i one u tome isprobaju i da ih ohrabrimo u tome. Ukoliko se jasno ne komunicira da je neki projekat ovog tipa namenjen baš devojčicama, već je „redovan”, one se u njemu neće prepoznati, niti će ih drugi na tom mestu očekivati. Ovim mi pravimo prostor gde su one zaista, nedvosmisleno, eksplicitno pozvane da se oprobaju u nečem nestandardnom, nekonvencionalnom i neočekivanom.\nbas gitara djevojčice za bubnjevima FEMIXa gitara Klub Superste muzika Rok kamp za djevojčice Srbija Tatjana Nikolić


Posjeta Udruženju slijepih unsko-sanskog kantona\nPredstavnci Udruženja slijepih Kantona Sarajevo 17.aprila 2017.godine posjetili su Udruženje slijepih unsko-sanskog kantona. Delegaciju Udruženja slijepih Kantona Sarajevo sačinjavali su Hamdo Kentra – predsjednik, Fikret Zuko – direktor i Safeta Baković – koordinator Projekta.\nSa predsjednikom Udruženja unsko-sanskog kantona Jusmirom Alibabićem i njegovim saradnicima, razgovarano je o saradnji između dvije organizacije i statusu slijepih u unsko-sanskom kantonu, a posebna pažnja posvećena je provođenju aktivnosti koje su planirane Projektom za 2017.godinu.\nUdruženju slijepih unsko-sanskog kantona uručena je oprema će se koristiti za provođenje edukacije slijepih osoba u ovom kantonu u toku 2017.godine.\nOva oprema je nabavljena u okviru Projekta " Razvoj kapaciteta organizacija slijepih u F BiH 2015. – 2017.godina” koji finansira SIDA posredstvom organizacije MyRight iz Švedske, a koji se realizuje u saradnji sa Savezom slijepih Švedske – SRF.


Ukopavanje na zajedničkom mezarju\nMeni se ovih dana obratilo rukovodstvo "Ciriškog foruma religija-Zürcher Forum der Religionen" sa molbom da Vam se obratim za jednu fetvu. Naime, na području kantona Cirih je u toku pokušaj "trajnijeg" rješenja grobalja za muslimane. S obzirom da muslimani žive u gotovo svim općinama (Gemeinde) kantona Cirih, koja su i nadležna za groblja (i u njih se mogu kopati samo njihovi stanovnici), nemoguće je u sklopu svakog groblja obezbijediti posebnu muslimansku parcelu (u nekim općinama živi samo po par muslimanskih familija), što sve skupa iziskuje rješavanje nebrojenih zakonskih i administrativnih akata. Iz navedenih razloga oni su razmišljali o varijanti ukopavanja u zajedničko groblje, što bi sve skupa bilo ostvarljivo te Vam postavljaju pitanje:\n- Da li bi sa stanovišta islama bilo sporno ukopavanje u zajedničko groblje i muslimana, koji to žele, ako su ispunjeni svi islamski preduslovi (smjer prema kibli, gusul, ćefini)?\nJedno od prava umrlog muslimana, a istovremeno obaveze živih muslimana jeste da ga, nakon gasuljenja, umotavanja u ćefine i klanjanja dženaze, ukopaju prema muslimanskom običaju u muslimansko mezarje. Poznato je da sljedbenici svake religije imaju svoja mezarja i muslimani to pravo i običaj poštuju u muslimanskim sredinama. Zato je posve logično i opravdano da muslimani u nemuslimanskim sredinama i društvima žele ostvariti ovo svoje ljudsko pravo i potrebu. Oni se trebaju udružiti i solidarno pokušati osigurati posebno mezarje za pripadnike islama ukoliko su to u mogućnosti, jer to doprinosi jačanju svijesti o njihovom postojanju i očuvanju vlastitog identiteta.


Kada kuvanje postane umetnost i uživanje - Moj Enterijer – Kupatila, Nameštaj, Kuhinje, Garniture...\nKada kuvanje postane umetnost i uživanje\nKuvanje definitivno predstavlja jednu vrstu umetnosti, dok prostor koji vam predstavljamo poseduje dizajn specijalno kreiran za sve koji potpuno uživaju u ovoj aktivnosti...\nKuhinja koju vidite u našoj galeriji, želi da unese život u koncept slobodnih prostora za kuvanje, okarakterisanih zajedničkom ljubavlju za dobrom hranom, uspostavljajući velike, raznovrsne i funkcionalne karakteristike ispunjene vazduhom i svetlošću. Brend W4 Arquitetura Criativa nedavno je kompletirao ovaj projekat pod direkcijom profesionalaca Kamila Pigatoa, Fernanda Sa i Laure Tavares.\nCelokupan prostor poseduje 35 m2 i smešten je u Tres Figueiras, brazilskom Porto Alegreu. Kao samoodrživa solucija, čelična mreža cevi na zidu služi kao specijalni mural u prostoru i ponovo je iskorišćena i reciklirana od materijala koji su preostali nakon konstrukcione faze, izbegavajući njenu eliminaciju i pravljene dodatnog otpada, dok je zid sa vertikalnom baštom kreiran od recikliranih pletenih torbi.\nJoš jedan interesantan element vezan za samoodrživost predstavlja prisustvo malog voćnjaka i bašte, koji služe za pripremu svežih namirnica u radnom delu ovog prostora, upotrebom organskih začina, ubranih na licu mesta.\nPROČITAJTE SLEDEĆI TEKST: Tradicionalne kuhinje klasičnog engleskog stila


► Brenson odložio let u svemir zbog humanitarnog koncerta za Venecuelu\nBrenson je rekao da se nada da će taj koncert ubediti venecuelanske vojnike da otkažu poslušnost socijalističkom predsedniku Nikolasu Maduru i omoguti ulazak u zemlju humanitarne pomoći koja stoji na granici s Kolumbijom, preneo je Asošiejted pres.\nMilijarder je naveo da je odložio let iz američke savezne države Kalifornije sa svojom kompanijom Virdžin galaktik kako bi se pridružio desetinama pop izvođača iz Latinske Amerike u kolumbijskom pograničnom gradu Kukuta na današnjem koncertu.\n"Oni koji misle da je Venecuela utopija i da Venecuela ne pati, treba da dođu danas ovde u masu i da ih pitaju zašto odlaze (iz Venecuele)", kazao je Brenson na konferenciji za novinare.\nVenecuelanci koji su pobegli iz zemlje zbog ekonomskih teškoća preplavili su prethodnih meseci Kukutu, gde stoje američki paketi pomoći koje treba da preuzme i raspodeli lider venecuelanske opozicije Huan Gvaido, za SAD i desetine drugih zemalja legitimni predsednik zemlje.\nBrenson je kazao i da su on i njegov prijatelj, kolumbijski preduzetnik došli na ideju da organizuju humanitarni koncert posle telefonskog razgovora s Gvaidom i njegovim političkim mentorom Leopoldom Lopesom.


Vodeći američki turistički vodič “Condé Nast Traveler” izdvojio je “Exit” kao jedini festival među 50 najznačajnijih turističkih atrakcija u Evropi, saopštili su organizatori novosadske manifestacije.\n“Exit” festival je tako stavljen rame uz rame sa Bečkom operom, grčkim Akropoljem, Ajfelovom kulom, Berlinskim zidom, Gaudijevom Sagrada familijom, Mikelanđelovim “Davidom”, Pikasovom “Gernikom”, Boljšoj teatrom i mnogim drugim kultnim evropskim znamenitostima i institucijama, navode organizatori.\nU članku je zabava na “Exitu” stavljena među najveće užitke koji se mogu iskusiti na starom kontinentu, kao što su krstarenje grčkim ostrvima, skijanje u St. Moricu, poseta Luvru, gledanje španskog flamenka u Andaluziji i Formule 1 u Monaku, posmatranje polarne svetlosti na Islandu, ispijanje piva u Češkoj i Nemačkoj, vožnja kanalima i biciklom u Amsterdamu…\nNovi Sad se, zahvaljujući “Exitu”, u ovom članku našao u društvu vodećih evropskih turističkih gradova kao što su Rim, Pariz, London, Berlin, Atina, Lisabon, Amsterdam i drugi.\nNjujorški medijski gigant “Condé Nast” drži najznačajnija izdanja u Severnoj Ameraci, među kojima su i “Vanity Fair”, “Vogue”, “The New Yorker”, “GQ”, “Pitćfork”, “Wired”, te “Condé Nast Traveler”, dobitnik čak 25 nacionalnih priznanja.\nPrestižni časopis podseća i na fenomen nastanka “Exita” iz studentskog protesta i njegov razvoj u jedan od najvažnijih događaja na svetu.\nU opisu festivala, reporter Kalder Kvin, koji je lično posetio “Exit” pre par godina, pominje istorijat i aktivističku istoriju festivala, ističući da je do danas održao snažnu društvenu misiju.\nPoseban osvrt novinar je napravio na jedinstvenu lokaciju održavanja festivala, Petrovaradinsku tvrđavu, na koju svake godine dolaze posetioci iz celog sveta i koja je zahvaljujući “Exitu” iz turističke anonimnosti postala čuvena širom sveta.\n“Exit” festival je ranije ove godine proglašen za najbolji evropski festival za 2016. godinu od strane vodeće evropske turističke platforme “European Best Destinations”.\nPored toga, proglašen je i za najbolji evropski festival 2014. na dodeli “Evropskih festivalskih nagrada” i 2007. na dodeli “Britanskih festivalskih nagrada”.\nOrganizatori podsećaju da je list “The Guardian” proglasio “Exit” za najbolji festival na svetu 2006, kao i najbolju turističku destinaciju 2008. godine, a CNN je 2011. uvrstio novosadsku manifestaciju u listu devet najboljih svetskih festivala.\n“The Sun” je 2012. novosadski festival uključio u listu osam najboljih festivalskih destinacija, dok se na listi najboljih evropskih festivala “Exit” našao 2013. u članku “Euronewsa”.


Stojanović kaže da je zadovoljan, bez obzira na rezultat.\n"Kada vodite kampanju u poluilegali, kada se sve svede na društvene mreže i kada u uslovima korone ne možete da priđete ljudima, onda nije čudo da imate ovakav rezultat", rekao je Stojanović koji, da podsetimo, nije iskoristio besplatni predizborni termin naše medijske kuće, iako mu je on ponuđen. To nije učinika ni kandidatkinja Srpske liste Ljiljana Šubarić.\nStojanović kaže da je Srpska lista koristila sve resurse kako bi doprla do birača. U tom smislu je pomenuo i raspisivanje konkursa za dodelu stanova i nova radna mesta.\nMeđutim, naglašava da bi Srpska lista ubuduće trebalo dobro da razmisli o svojim koracima jer je, kako je rekao, broj nezadovoljnih ljudi u opštini Gračanica sve veći ali i onih koji se ohrabruju da to kažu javno.\nSmatra da je najvažnija stvar koja se desila poruka koju je, kako kaže, većina Srba u Gračanici poslala rukovodstvu Srpske liste, a to je da se ne slaže sa trenutnom politikom koja se sprovodi u ovoj opštini.\n"Nije dovoljno samo pobeđivati u srpskim sredinama kada imate sve instrumente u rukama već da vrlo dobro oslušnete šta vam većina Srba u jednoj opštini kaže", rekao je Stojanović.


MjuzNews | Vesti iz sveta muzike - Damir Imamović osvojio Grammy u Nemačkoj - Muzicke zanimljivosti\nDamir Imamović osvojio Grammy u Nemačkoj\nJul je proveo kao prvi na međunarodnoj listi izdanja u oblasti World Music-a Transglobal World Music Charts, i nakon četiri meseca u samom vrhu Evropske liste World Music izdanja, Damirov novi album ne prestaje da izaziva pažnju.\nNacionalno udruženje muzičkih kritičara svake godine kandiduje muzičke albume objavljenje u Nemačkoj. Ova prestižna institucija ovog leta kandidovala je album Damira Imamovića Singer of Tales za svoju nagradu u kategoriji tradicionalne muzike. Iz Berlina je stigla radosna vest da je Damir dobitnik ovog prestižnog priznanja!\n"Zahvaljujem njemačkom udruženju muzičkih kritičara koji su me predložili za nagradu i, na kraju, glasali za mene! Ovo je nagrada za cijelu ekipu koja je radila na albumu. Jedva čekam da kraj pandemije koronavirusa obilježimo velikom turnejom koju smo odgodili iz razumljivih razloga", poručuje Damir.\nSvoj sedmi po redu album Singer of Tales Damir je snimio sa međunarodnom ekipom koju čine američki kontrabasista Greg Cohen (poznat po saradnji sa Tomom Waittsom, Johnom Zornom, Bobom Dylanom i dr.), istanbulski muzičar Derya Türkan i violinistica Ivana Đurić (članica benda Sevdah Takht Damira Imamovića). Album su producirali čuveni londonski producent Joe Boyd i Andrea Goerlter a izdavač je londonski Wrasse Records.\ndamir imamović /\nsinger of tales /\nLena Kovačević komponovala "Sunčevu uspavanku" za Kolibri\nDisciplin A Kitschme organizuje akciju "Neukusu treba reći NE"\nSKC, danas (18.12.)\nPogledajte kako Milan i Djixx reaguju na nevaljale komentare fanova\nGlasajte za svoje favorite u 2013. godini!\nBuč Kesidi u novom spotu\nZa pesmu Nedelja ujutru\nJana Vuković nastavlja o neuzvraćenoj ljubavi\nKroz EP Krila od papira\nČola izbacio pesmu koja najavljuje novi album


Julius Meinl i hor Kolibri nas vraćaju u detinjstvo: Bolji dan za nezbrinutu decu - Hello! magazin\nMarija Karan: Imam prelep život, bolji nisam mogla ni da zamislim\nJulius Meinl i hor Kolibri nas vraćaju u detinjstvo: Bolji dan za nezbrinutu decu\nPetu godinu zaredom, svakog 21. marta, kompanija Julius Meinl povodom Svetskog dana poezije organizuje tradicionalnu akciju, na kojoj ljubitelji kafe imaju priliku da umesto novca račun plate stihovima. Svi oni koji su tog dana popili kafu u ugostiteljskim objektima širom Srbije koji su podržali ovu akciju namenjenu deci, istu su platili stihovima napisanim na temu “Bolji dan”.\nProšlo je tačno 2 meseca i u protekla dva meseca stručni žiri kompanije Julius Meinl napravio je selekciju najlepših stihova, od kojih je nastala osnova teksta pesmice „Bolji dan“, muziku i aranžman pisao je poznati kompozitor za decu Ognjen Cvekić, specijalno za ovu priliku, a izveo naš čuveni dečji hor Kolibri RTS. Kampanja je ove godine imala humanitarni karakter, te su se pored kompanije Julius Meinl, u nju uključili i ugostitelji širom Srbije, odričući se 21. marta prihoda od prodate kafe. Na taj način ujedinjeni sugrađani, ugostitelji i predstavnici kompanije Julius Meinl prikupili su značajna sredstva namenjena ugroženoj deci Srbije i to:\nNurdor/Nacionalno Udruženje roditelja dece obolele od raka – doniran je aparat za čišćenje medicinskih podova u vrednosti od 250.000,00 RSD\nDom „ Jovan Jovanović Zmaj” (u okviru Zvečanske) – donirani su dva televizora, ugaona garnitura za dnevni boravak, šest dečijih ormana i pet tepiha za dnevni boravak takođe u vrednosti od 250.000,00 RSD.\nDodatno, u želji da deci iz Doma „Jovan Jovanović Zmaj” približe muziku i omoguće im lepo veče, kompanija Julius Meinl odvela je mališane na jubilarni koncert hora Kolibri 20.maja, na kome su deca bila u prilici da čuju neke od najvećih hitova iz repertoara „Kolibrija”.\n-Veliko nam je zadovoljstvo što smo u prilici da pokrenemo ovakav humanitarni projekat i u startu doniramo pola miliona dinara. Ovom prilikom želim da se zahvalim svim ugostiteljskim objektima koji su učestvovali u ovoj akciji kao i horu Kolibri na izuzetnoj podršci. Iskreno se nadam da će sledeće godine odziv naših kupaca biti brojniji, čime će i donirana sredstva biti veća pa ćemo i kvalitetnije pomoći onim mališanima kojima je to najpotrebnije, onima koji žive u drugačijim životnim uslovima i koji detinjstvo provode bez roditeljske pažnje ili koji su pretrpeli teške životne nedaće. Osmeh, toplina i briga će pomoći malim herojima koji se svakodnevno bore, ali imaju snage, volje i vere da će i pobediti. Na nama je samo da ih pratimo i svojim glasom, radom i podrškom pružimo sve neophodne uslove – izjavio je ovom prilikom izvršni direktor kompanije Julius Meinl, gospodin Goran Javorac.


Učenje o prošlosti: ka ponavljanju ili ka pomirenju? - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Konferencije/Učenje o prošlosti: ka ponavljanju ili ka pomirenju?\nO svojim iskustvima u uključivanju lekcija o prošlosti u formalne i neformalne obrazovne programe govorili su predstavnici nevladinih organizacija i nastavnici u školama iz Srbije i sa Kosova. FHP Kosovo sprovodi program obrazovanja koji uključuje neformalne radionice i časove namenjene srednjoškolcima o tranzicionoj pravdi i oružanim sukobima u bivšoj Jugoslaviji. Prema istraživanju FHP-a Kosovo, koje je predstavio njegov izvršni direktor Bekim Blakaj, u kosovskim nastavnim programima rat na Kosovu se prikazuje izolovano od drugih oružanih sukoba u bivšoj Jugoslaviji, uz nedovoljno informacija o događajima i pristrasno prikazivanje stradanja žrtava. Profesorka građanskog vaspitanja u srednjoj školi u Prištini, Egzona Hyseni naglasila je da obrazovanje može da pomogne u smanjivanju distance između različitih etničkih zajednica na Kosovu.\nProfesor istorije u osnovnoj školi u Batajnici Aleksandar Todosijević ocenio je aktuelnu nastavu istorije kao suvoparnu – ona se oslanja na hronološki i statistički prikaz prošlih događaja, prikazujući ih prevashodno sa političkog aspekta. Rezultat takvog pristupa jeste nedovoljno poznavanje istorije i iskrivljena slika o prošlosti. U nastojanju da unapredi metode nastave i učenja istorije, Todosijević je kreirao internet portal Učionica istorije, putem kojeg đacima i nastavnicima pruža veliki broj resursa i sadržaja koje mogu koristiti u nastavi o prošlosti. Profesorka građanskog vaspitanja u Železničkoj tehničkoj školi u Beogradu Nada Banjanin Đuričić predstavila je svoj dugogodišnji rad u razvijanju metoda koje đacima nude prijemčivije sadržaje nastave o Holokaustu i motivišu ih da sami tragaju za novim znanjima.\nProfesor na Pravnom fakultetu Univerziteta Union u Beogradu, Saša Gajin govorio je o potencijalu i dostignućima univerzitetskog obrazovanja u Srbiji u procesu pomirenja. Naglasio je dvojaku ulogu univerziteta u tranzicionom društvu kao što je Srbija: usvajanje vrednosti koje će kasnije tokom života i profesionalnog rada mladi dalje afirmisati i podsticanje procesa reformi i tranzicije ka modernom demokratskom društvu. Prema njegovim rečima, univerziteti u Srbiji ne ostvaruju ove funkcije, niti u dovoljnoj meri prate savremene trendove i dostignuća visokoškolskih ustanova širom sveta. Svoj pogled na značaj činjeničnog obrazovanja mladih o događajima iz prošlosti dala je i nekadašnja polaznica FHP-ove Regionalne škole za tranzicionu pravdu Višnja Šijačić, koja je zbog nedostatka programa iz oblasti tranzicione pravde na univerzitetima u Srbiji započela edukovanje na neformalnim programima i kroz samostalno istraživanje.\nTokom konferencije FHP je predstavio peti broj Foruma za tranzicionu pravdu, o kojem su govorili zamenica izvršne direktorke FHP-a i urednica publikacije Marijana Toma i jedan od autora Ivan Jovanović, ekspert za međunarodno pravo.


Japan poziva snage sigurnosti Mijanmara da zaustave nasilje nad demonstrantima @ StartBiH.ba\n"Oštro osuđujemo nastavak upotrebe nasilja nad civilima uprkos ponovljenim pozivima međunarodne zajednice," rekao je u četvrtak na konferenciji za novinare glasnogovornik japanske vlade Katsunobu Kato.\nJapanski ministar vanjskih poslova Toshimitsu Motegi podijelio je zabrinutost zbog najnovije upotrebe sile od strane mijanmarskih sigurnosnih snaga u telefonskom razgovoru sa svojim indonezijskim kolegom Retnom Marsudijem u četvrtak, što je njihov drugi poziv od puča 1. februara, prenosi agencija Kyodo.\nMotegi je rekao da Japan cijeni i pozdravlja napore Udruženja država jugoistočne Azije (ASEAN) da komunicira s Mijanmarom.\nDesetočlani blok održao je u utorak ministarsku videokonferenciju po nalogu Indonezije i pozvao na deeskalaciju situacije u Mijanmaru i dijalog radi mirnog rješavanja političke krize nakon puča.\nJapan će i dalje snažno apelirati na vojsku da vrati demokratski izabranu vladu i pusti državnu čelnicu Aung San Suu Kyi i ostale uhapšene u puču, rekao je Motegi u razgovoru s indonezijskim kolegom Marsudijem.\nMijanmarske snage sigurnosti u srijedu su otvorile vatru na demonstrante.\nBroj poginulih sada je premašio 50, a više od 1.200 i dalje je u pritvoru, rekla je Christine Schraner Burgener, specijalna izaslanica Ujedinjenih nacija za zemlje jugoistočne Azije.


Kisljak: Rusija ima mnogo opcija da odgovori Americi - Sputnjik Srbija\n23:29 24 Jun 2021\n14:57 07.09.2017 (osveženo 18:08 07.09.2017) Preuzmite kraći link\n„Ministar Sergej Lavrov je apsolutno u pravu kada je rekao da treba pažljivo razmotriti situaciju. Uveren sam da ćemo odrediti svoje korake i preduzeti neke mere, tim pre što za to ima više opcija“, rekao je Kisljak u intervjuu za list „Izvestija“.\nOn je naveo da „svaka akcija ima praktičnu dimenziju, kao što je zatvaranje Generalnog konzulata u San Francusku“.\n„Sada stotine hiljada ruskih građana, koji voljom sudbine žive i rade na Zapadnoj obali, gube mogućnost udobnog kontakta sa predstavnicima ruske države… Naši građani koji nekad padaju u tešku situaciju, kao po pravilu oslanjaju se na pomoć Ambasade u osiguranju njihovih prava. To što Amerikanci danas rade nije samo udar na naše diplomatske institucije, već je i udar na interese ruskih građana“, primetio je Kisljak.\nU isto vreme on se ne slaže da je konflikt između SAD i Rusije „normalan“. On smatra da ima mnogo svetskih problema, kao što su terorizam, verska netrpeljivost, nestabilnost određenih regiona, u čijem rešavanju bi dve zemlje mogle da sarađuju.\n„Nalazeći se u političkoj napetosti, naelektrisanom stanju, SAD su preduzele veliki broj formalnih odluka koje ometaju saradnju i koje ne mogu lako da budu prevaziđene, čak i u normalnim uslovima. To njihovo stanje, nažalost, dugo traje“, posetio je diplomata.


Naslovna Aktualno Događanja Online predavanje o Rekonektivnom iscjeljivanju\nZapočnite novu godinu sa novim iskustvima. Pridružite mi se na online uvodnom predavanja o Rekonektivnom iscjeljivanju u ponedjeljak 25. siječnja/januara 2021 u 19.00 sati na Zoom aplikaciji.\nRekonektivno iscjeljivanje je iskustvo povezivanja sa spektrom energije i svjetlosti koje ima potencijal da inicira promjenu svijesnosti na staničnom nivou te da promjeni vašu osobnu vibraciju donoseći iscjeljenje na fizičkom, mentalnom i emotivnom nivou. Povezivanje sa frekvencijama Rekonektivnog iscjeljivanja je naša prirodna sposobnost koju samo treba probuditi. Na predavanju će sudjelovati i praktičari koji će podijeliti s vama svoja osobna iskustva.\nKontakt za dodatna pitanja: [email protected] ili 0955884585.


Uslovi korišćenja - Šmek\nInternet sajt i svi tekstovi, logotipi, grafika, slike, audio materijal i ostali materijal na ovom internet sajtu (u daljem tekstu: Sadržaj), jesu autorsko pravo ili vlasništvo Šmek fitnes centra ili su na internet sajt postavljeni uz dozvolu vlasnika ili ovlašćenog nosioca prava. Korišćenje Sadržaja, osim na način opisan u ovim uslovima korišćenja, bez pisane dozvole vlasnika Sadržaja je strogo zabranjeno. Šmek fitness štiti svoja autorska prava, prava intelektualne svojine i ostala srodna prava, kao i druga prava, u najvećoj meri dozvoljenoj zakonom, uključujući i krivično gonjenje.\nSadržaj internet sajta može sadržati netačne podatke ili štamparske greške. Do promena na internet sajtu može doći periodično, u bilo kom trenutku, i bez prethodnog obaveštenja. Šmek fitness se ne obavezuje da redovno ažurira informacije sadržane na ovom internet sajtu. Takođe, Šmek fitness ne garantuje da će internet sajt funkcionisati bez prekida ili grešaka, da će nedostaci biti blagovremeno ispravljani ili da je internet sajt kompatibilan sa vašim hardverom ili softverom. Informacije date na ovom internet sajtu ne treba tumačiti kao savete za donošenje odluka bilo koje vrste.\nInternet sajt koristite na sopstveni rizik. Šmek fitness nije odgovoran za materijalnu ili nematerijalnu, direktnu ili indirektnu štetu nastalu iz korišćenja ili onu koja je u nekoj vezi sa korišćenjem internet sajta ili njegovog Sadržaja.\nInternet sajt može sadržati linkove drugih internet sajtova čiji vlasnik ili korisnik nije Šmek fitness. Takvi linkovi su obezbeđeni isključivo da bi vama pružili što više informacija. Šmek fitness ne kontroliše i nije odgovoran za rad, sadržaj, politiku privatnosti ili bezbednost ovih sajtova. Šmek fitnes centar ne kontroliše sadržaj ili proizvode ili usluge dostupne na ovim internet sajtovima. Ako uspostavite vezu sa takvim internet sajtovima preko linka na našem internet sajtu, to činite na sopstveni rizik i bez saglasnosti Šmek fitnes centra.\nSve informacije koje Šmek fitness dobije od korisnika internet stranice (uključujući ali ne ograničavajući se na lične podatke, komentare, ideje, pitanja, razne izvode ili druge vrste podataka) ne smatraju se poverljivim informacijama, osim kada je i u meri u kojoj je to izričito određeno zakonom. >Šmek fitness može takve informacije otkriti, umnožavati i koristiti u celini ili određenim delovima, u bilo koju svrhu i bez ograničenja, izuzev imperativnih zakonskih ograničenja.\nPrava intelektualne svojine i ostala prava na bilo koji softver koji je dostupan za preuzimanje sa internet sajta (u daljem tekstu Softver), pripadaju Šmek fitnes centru. Vaša upotreba Softvera podleže uslovima sporazuma o licenci koji prate ili su uključeni u Softver. Šmek fitness ne prihvata odgovornost za sadržinu pravila korišćenja ili ostalih dokumenata koji su uključeni u Softver ili ga prate. Nemojte instalirati niti koristiti Softver ako se ne slažete sa takvim sporazumima o licenci. Kada preuzimate Softver sa internet sajta, to činite na sopstveni rizik.\nŠmek fitness zadržava pravo da izmeni ili povuče deo ili ceo internet sajt u bilo kom trenutku, a bez prethodnog obaveštavanja korisnika. Korisnik će automatski biti obavezan novim uslovima korišćenja sadržanim u izmenama, te bi stoga bilo dobro da s vremena na vreme posetite ovu stranicu radi upoznavanja s trenutnim uslovima korišćenjima.


Donacija vakcina iz Kine nije stigla u BiH do kraja marta - Istinomjer\nNa 18. sjednici Predstavničkog doma Parlamentarne skupštine Bosne i Hercegovine (PSBiH), zastupnica Aida Baručija uputila je pitanje predsjedavajućem Vijeću ministara BiH Zoranu Tegeltiji koje se odnosilo na zvanične informacije o količini i dinamici pristizanja vakcina protiv koronavirusa u BiH.\nU svom odgovoru, Tegeltija je konstatovao koliko vakcina je do 30. marta, kada je sjednica održana, stiglo u našu zemlju, te najavio i dolazak donacije iz Narodne Republike Kine:\nDo kraja mjeseca marta u Bosnu i Hercegovinu će ući 130.000 vakcina: 50.000 COVAX, 30.000 iz Turske i 50.000 iz Kine.\nZoran Tegeltija, 30. 3. 2021.\nNakon nekoliko odgađanja, prve vakcine Instrumenta za globalni pristup vakcini protiv bolesti COVID-19 (COVAX), kojem je BiH pristupila nakon potpisivanja ugovora sa Globalnim savezom za vakcine (GAVI), napokon su stigle 25. marta, a radilo se o 23.400 doza vakcina proizvođača Pfizer-BioNTech i 26.400 vakcina proizvođača AstraZeneca.\nTurski predsjednik Recep Tayyip Erdoğan je 16. marta, nakon sastanka sa članovima Predsjedništva BiH u Ankari, najavio da će njegova zemlja pokloniti 30.000 vakcina Bosni i Hercegovini, te su iste stigle na Međunarodni aerodrom Sarajevo 28. marta.\nPotvrda o skorom dolasku još jedne donacije vakcina stigla je 24. marta iz Ministarstva vanjskih poslova BiH. Naime, kako su naveli iz ove institucije, ambasador Narodne Republike Kine je u razgovoru s ministricom vanjskih poslova BiH Biserom Turković saopštio da je ova zemlja osigurala donaciju od 50.000 doza vakcina za BiH. Ministrica Turković je naložila da se pokrenu svi potrebni mehanizmi za što brži prihvat pošiljke:\nUključit ćemo sve potrebne institucije unutar BiH kako bi se i ovaj proces što je moguće prije okončao, a vakcine došle do krajnjih korisnika.\nBisera Turković, 24. 3. 2021.\nIpak, kineska pošiljka vakcina do danas još uvijek nije došla, a predsjedavajući Vijeća ministara Zoran Tegeltija, koji je ranije najavio da će ovaj kontingent vakcina doći do kraja marta, za RTRS je 1. aprila na ovu temu izjavio da su “procedure završene”. Dodao je da će vakcine stići “vjerovatno u naredna dva do tri dana”\nS obzirom na to da donacija od 50.000 doza vakcina protiv koronavirusa iz Narodne Republike Kine nije do kraja marta stigla u Bosnu i Hercegovinu, obećanje Zorana Tegeltije da će se ovo desiti Istinomjer ocjenjuje neispunjenim.


Vulinovo razgraničenje - Zašto se ministar odbrane bavi spoljnom politikom? | Talas.rs\nU ponedeljak su se u Berlinu sastali predstavnici srpskih i kosovskih vlasti dok su im domaćini bili nemačka kancelarka Angela Merkel i francuski predsednik Emanuel Makron.\nIako je Aleksandar Vučić pre nekoliko meseci izjavio da nema nastavka dijaloga sve dok kosovske vlasti ne ukinu takse na proizvode iz Srbije, predstavnici Srbije ipak su seli za sto zajedno sa Hašimom Tačijem i Ramušem Haradinajem.\nIako na samitu u Berlinu nije došlo ni do kakvog napretka u dijalogu o normalizaciji odnosa, makar ne javnog, samo nekoliko dana kasnije u Beogradu ministar odbrane Aleksandar Vulin iznosi stav u kojem se zalaže za što hitnije razgraničenje sa, kako on kaže, ‘Šiptarima’. On u istom danu iznosi i stav da Srbija neće moliti EU za prijem, kao i da, ako nas Evropa neće, ima ko hoće.\nDa li je moguće da ministar odbrane Vulin iznese ovakav stav bez prethodne konsultacije sa Aleksandrom Vučićem? Da li je izjava ministra Vulina zvaničan stav Srbije iako domaća javnost i dalje nije upoznata sa tim šta razgraničenje podrazumeva?\nKakvu spoljnu politiku vodi Srbija, po ministru Vulinu?\nMinistar odbrane Aleksandar Vulin još jednom je, sudeći po njegovim izjavama, preuzeo i ulogu ministra spoljnih poslova. On je par dana nakon što se predsednik Vučić sastao sa evropskim zvaničnicima izjavio da „ako nas neće Evropa, ima ko hoće, nismo mi osuđeni na Evropu“.\n„Mi želimo da pripadamo, to je naša strateška orijentacija, želimo da pripadamo evropskim vrednostima i hoćemo da sarađujemo, ali ne po cenu da mi moramo da molimo za ulazak u Evropu koja nas ne želi, ako nas ne želi.“\nU evroskeptičnoj izjavi ministra Vulina koja nije prva do sada može se videti način razmišljanja srpskih vlasti o EU i načinu ulaska Srbije u nju. Stiče se utisak da aktuelna vlast svoju spoljnu politiku bazira na procesu moljenja stranih zvaničnika da učine neki ustupak Srbiji, da ulažu više u našu zemlju i da otvore vrata za naše proizode. Koliko puta do sada smo mogli da čujemo predsednika Srbije kako je, nakon susreta sa zvaničnicima velikih sila, izjavio koliko ih je molio za Srbiju?\nOsim izjave u kojoj se nazire neiskrenost državnih zvaničnika kad kažu da su za Evropsku uniju i evropske vrednosti, ova izjava predstavlja i neku vrstu upozorenja ili ucene za Evropu. Ukoliko nema mesta za Srbiju, ona lako može da se okrene drugim silama sa kojima je u dobrim odnosima, a tu se verovatno pre svega misli na Rusiju i Kinu.\nOvakvi nastupi ministra Vulina neretko dolaze nakon Vučićevih sastanaka sa evropskim zvaničnicima i mogu se tumačiti i u dometu upotrebe za unutarpolitičke svrhe. Na ovaj način Vučić preko Vulina poručuje da je Srbija jaka država koja nikoga neće moliti ni za šta, iako se njegova politika bazira upravo na tome.\nOpasnost koja dolazi od nastupa bilo ministra Vulina ili nekog drugog državnog zvaničnika jeste u tome što se vodi neusklađena spoljna politika i što se neprestano radi na zbunjivanju građana kojima više nije jasno da li smo za Evropu, Rusiju ili Ameriku, za mir ili za rat. Vođenjem takve spoljne politike koja se kreira od izjave do izjave zvaničnika, a kojom se javnost drži u stalnoj neizvesnosti, pokazuje se neozbiljnost i prema svim našim spoljnopolitičkim partnerima.\nDa li je Vulinov stav o potrebi hitnog razgraničenja i zvaničan stav Srbije?\nU istom danu ministar Vulin izjavio je i kako se zalaže za što brže razgraničenje sa Albancima ili, kako ih je on nazvao, ‘Šiptarima‘.\n„Ja sam za što pre i što sigurnije razgraničenje sa Šiptarima, što pre između nas i njih bude tvrda i čvrsta granica, pre ćemo moći da se bavimo sobom i svojim narodom“, rekao je ministar odbrane Aleksandar Vulin.\nKako domaća javnost i dalje nije upoznata sa time šta koncept razgraničenja podrazumeva, da li ministar Vulin na ovaj način de facto iznosi zvaničan stav Srbije po ovom pitanju? Na sastanku u Berlinu gde su razgovarali predstavnici vlasti Srbije i Kosova nije došlo do približavanja nekakvom rešenju koje bi bilo u interesu obe strane ili javnost nije upoznata sa tim, ali izjava ministra Vulina može da se posmatra kao naznaka da je rešenje bliže nego što mislimo da jeste.\nDok javnosti Srbije i Kosova ne budu upoznate sa namerama njihovih lidera i sa razgovorima koji se vode iza zatvorenih vrata, ostaje samo da na osnovu ovakvih izjava državnih zvaničnika nagađamo ono što se sprema kad je reč o rešavanju odnosa Srbije prema Kosovu.\nTAGS: kosovo razgraničenje spoljna politika Vulin


Izetbegović: Ako Srbi i Republika Srpska neće u NATO - neće se ići u NATO - Sve o Srpskoj\nIzetbegović: Ako Srbi i Republika Srpska neće u NATO – neće se ići u NATO\nLIDER SDA ZA RTRS REKAO: „U OVOJ ZEMLJI NIKO NIKOM VIŠE NIŠTA NEĆE NAMETATI“\nBošnjački minimum definisao ovako: „Ranije usvojeni zakoni i odluke moraju biti ispoštovani. Što se nas tiče, to može biti redukovani ANP u kojem akcenat može biti potpuno stavljen na civilni dio, a možemo koordinisati tempo sa Srbijom i, na kraju krajeva, prihvatiti ono što je krucijalno važno za Srbe – da nema članstva u NATO bez novog konsenzusa i dogovora, ali se zakoni ove zemlje moraju poštovati“\nDodatno precizirao: „Moramo prihvatiti ANP koji znači poštovanje ranijih zakona, a pitanje je do koje mjere će biti redukovan. Takođe, moramo prihvatiti da nema članstva u NATO-u bez novog dogovora. To je sasvim dovoljno da izađemo iz ove situacije, pa ćemo se dogovarati dalje. Ja ne znam šta će biti za 10 godina“\nIzetbegović otkrio da Savjet ministara BiH neće biti formiran bez izbornih pobjednika iz Republike Srpske i odbacio mogućnost formiranja vlasti na nivou BiH sa opozicionim stranka u RS SDS i PDP\n„U ovoj zemlji niko nikom više ništa neće nametati. Kada su u pitanju Srbi i Republika Srpska, ako neće u NATO – neće se ići u NATO“, rekao je Izetbegović sinoć u političkom magazinu Pečat na RTRS.\n„Ranije usvojeni zakoni i odluke moraju biti ispoštovani i to sam s liderom HDZ-a Draganom Čovicem i liderom SNSD-a Miloradom Dodikom potpisao 5. avgusta. Što se nas tiče, to može biti minimalni aspekt, redukovani ANP u kojem akcenat može biti potpuno stavljen na civilni dio, a možemo koordinisati tempo sa Srbijom i, na kraju krajeva, prihvatiti ono što je krucijalno važno za Srbe – da nema članstva u NATO bez novog konsenzusa i dogovora, ali se zakoni ove zemlje moraju poštovati“, istakao je Izetbegović.\n„Moramo prihvatiti ANP koji znači poštovanje ranijih zakona, a pitanje je do koje mjere će biti redukovan. Takođe, moramo prihvatiti da nema članstva u NATO-u bez novog dogovora. To je sasvim dovoljno da izađemo iz ove situacije, pa ćemo se dogovarati dalje. Ja ne znam šta će biti za 10 godina“, istakao je Izetbegović.\nOn je poručio i da Savjet ministara neće biti formiran bez izbornih pobjednika iz Republike Srpske i odbacio mogućnost formiranja vlasti na nivou BiH sa opozicionim stranka u RS SDS i PDP.\n„Kad prihvate da ova zemlja ima Ustav i vladavinu zakona, idemo sa SNSD-om i čekamo ih“, rekao je on.\nKada je riječ o Rezoluciji o vojnoj neutralnosti koju je usvojila Narodna skupština Republike Srpske, Izetbegović smatra da je NSRS donela odluku o pitanju koje ne spada u njenu nadležnost.\n„Građani Republike Srpske imaju svoje predstavnike u Parlamentarnoj skupštini BiH, čija je to nadležnost, jer to nije nadležnost entiteta“, naveo je Izetbegović.\nLider SDA je pojasnio zašto Republiku Srpsku ne naziva punim imenom, već „entitet RS“.\nTagoviANP Bakir Izetbegović Bošnjaci NATO Savjet ministara SDA SNSD Srbi


NIŠTA NOVO U EVROLIGI - Korona odložila meč u Sankt Peterburgu, Zenit u 6. kola odigrao samo dva meča - SPORTSKI ŽURNAL\nGrci su zahtevali odlaganje, jer imaju jednog pozitivnog i zbog lokalnih zdravstvenih protokola u obavezi su da budu u karantinu\nU Evroligi smo već navikli da raspored kroji - korona virus.\nZato nije ništa novo vest koja stiže iz centrale lige da je odložen meč 6. kola Zenit - Panatinaikos predviđen za sutra.\nGrci su zahtevali odlaganje, jer imaju jednog pozitivnog i zbog lokalnih zdravstvenih protokola u obavezi su da budu u karantinu, u prevodu ne mogu da obezbede osam igrača neophodnih da bi se utakmica održala.\nPo novim, najnovijim pravilima Evrolige (ko zna, možda će uskoro retroaktivno donesu još neka) svaki meč, znači jedna ista utakmica, može da se odloži tri puta!\nZenit je na neki način u problemu, moraće da igra, kako se krenulo, dan za danom, jer je u šest kola već pomerio duele sa četiri tima, Baskonijom, Valensijom, Armanijem i Panatinaikosom.


Goldštajnov “Jasenovac” ne ispunjava kriterijume za otkup - Glas Srpske\nSrna 09.08.2020 14:37\nBEOGRAD - Ministarstvo kulture Srbije saopštilo je da se knjiga hrvatskog istoričara Ive Goldštajna “Jasenovac” ne uklapa u kriterijume za otkup knjiga za biblioteke na konkursu Ministarstva, na kojem se biraju knjige “koje su vredne i predstavljaju doprinos kulturi i nauci i proširuju znanja čitalačke publike u Srbiji”.\n“Da bi se njegovo delo žJasenovacž uklopilo u te kriterijume, bar što se Ministarstva kulture i informisanja tiče, potrebne su dodatne ocene i relevantne recenzije srpskih istoričara koji se temom genocida nad Srbima u NDH bave duže nego Goldštajn”, ističe ovo ministarstvo u reagovanju povodom, kako navodi, “neistina o otkupu knjiga”.\n“Ako u narednim godinama i brojnije recenzije eminentnih srpskih stručnjaka i istorijska nauka u celini, daju za pravo čudnim Goldštajnovim tezama, onda neće biti prepreka ni za otkup i finansiranje”, poručili su iz Ministarstva kulture Srbije.\nOvo ministarstvo je ovim povodom upitali Goldštajna koliko knjiga srpskih istoričara koje se bave temama genocida nad srpskim narodom u NDH, Jasenovcem ili “Olujom” su objavili hrvatski izdavači, koliko ih je u izlozima hrvatskih knjižara, kao što se njegova nalazi u izlozima srpskih?\n“I Goldštajnov srpski izdavač i sam Goldštajn i ljubitelji njegovog pogleda na istoriju Pokolja u tzv. NDH i Miljenko Jergović, za koga uz šepurenje Goldštajn tvrdi da je slavoslovio delu žJasenovacž, mogu čitav tiraž knjige ili koliko god žele primeraka, pokloniti srpskim bibliotekama”, poručilo je Ministarstvo kulture i informisanja Srbije.


Stefanović samouvereno: NE POSTOJI kriminalna grupa koja bi mogla ugroziti Srbiju!\nFoto: Printscreen / N1\nPotpredsednik Vlade i ministar unutrašnjih poslova dr Nebojša Stefanović izjavio je da u Srbiji ne postoji ni jedna organizovana kriminalna grupa koja dramatično može da ugrozi bezbednost naše zemlje\nObjavljeno: 15.05.2017. 19:42h\nPotpredsednik Vlade i ministar unutrašnjih poslova dr Nebojša Stefanović izjavio je da u Srbiji ne postoji ni jedna organizovana kriminalna grupa koja dramatično može da ugrozi bezbednost naše zemlje.\nStefanović, koji je studentima smera unutrašnjih poslova Pravnog fakulteta u Novom Sadu održao predavanje na temu "Stanje bezbednosti u Republici Srbiji i regionu", istakao je da policija i tužilaštvo, bilo da je reč o finansijskom kriminalu ili kriminalnim grupama koje ugrožavaju bezbednost, preduzimaju mere kako bi njihovo delovanje eliminisali.\nMinistar je upozorio da poslednjih godina zabrinjava delovanje regionalnih međunarodnih organizovanih kriminalnih grupa, koje se bave trgovinom narkoticima, i u čijoj organizaciji kao izvršioci ili organizatori učestvuju i naši državljani, saopštio je MUP.\nUkazavši da putevi droge iz Južne Amerike idu ka zemljama zapadne Evrope, Stefanović je rekao da organzovane kriminalne grupe trgovinom narkotika ostvaruju veliku finansijsku korist i da je zbog toga od izuzetnog značaja oduzimanje imovine stečene kriminalom.\n- Bez oduzimanja imovine mi ne šaljemo dobru poruku, jer uvek ima ljudi koji misle da im se isplati da neko vreme provedu u zatvoru, a da zauzvrat steknu bogatstvo - naglasio je Stefanović.\nGovoreći o vezi između organizovanog kriminala i terorizma, Stefanović je ukazao da iza terorističkih napada ne stoje ljudi koji se opašu eksplozivom i konkretno počine delo, već oni koji taj terorizam finansiraju i da je u cilju otkrivanja takvih dela od izuzetne važnosti praćenje tokova novca.\nTerorističke grupe, kako je naveo, povezane su sa organizovanim kriminalom, pre svega švercom narkticima i oružjem.\nPodsetivši na terorističke napade koji su se dogodili u Evropi, ali i u našem regionu, Stefanović je ukazao na opasnost od radikalizacije pojedinaca, jer obično su počinioci terorističkih akata bili ljudi koji su radikalizovani i koji su nekoliko generacija unazad živeli u zemljama u kojima su delo počinili.\nOdgovarajući na pitanja studenata na temu migrantske krize, Stefanović je ukazao da se Srbija ponela odgovorno i humano, da je u više kampova trenutno smešteno oko 6.500 migranata, i da je Srbija odlukom da formira manje kampove očuvala bezbednost.\nGovoreći o krivičnim delima krijumčarenja ljudi koja prate migrantsku krizu, Stefanović je naveo da su često strani državljani organizatori kriminalnih grupa koje se bave ovim delima i da je jedan od razloga rušenja baraka kod beogradske autobuske stanice, pored činjenice da su ljudi tamo živeli u nehumanim uslovima, bilo i da se preduzmu mere kako bi ih zaštitili od krijumčara.\nMinistar je podvukao da je za rešenje migrantske krize neophodan jedinstven stav Evrope i da Srbija na tom odgovoru insistira.\nStudente smera unutrašnjih poslova, koji na Pravnom fakultetu u Novom Sadu postoji od 1986. godine, zanimali su i reformski procesi koje sprovodi Ministarstvo unutrašnjih poslova.\n- Donošenjem novog Zakona o policiji 2016. godine započeli smo reforme. Zakon je prva faza i za to nam je sada potrebna nadogradnja, koju smo započeli donošenjem niza podzakonskih akata - objasnio je ministar.\nUkazavši da je novim zakonom uveden sistem karijernog napredovanja, Stefanović je istakao da se Ministarstvo na taj korak odlučilo jer se pojavila hiperprodukcija oficira policije, koji su na različite načine došli do tog zvanja.\n- Mi smo u jedom trenutku došli do toga da smo imali oko 450 pukovnika policije. Za zemlju ove veličine apsolutno nepotrebno, a mnogi do njih su na različite načine došli do tog položaja - rekao je Stefanović i dodao da sada nema više napredovanja po difoltu, protekom vremena ili vanrednim unapređenjem.\n- Uveli smo sistem. Nije više moguće napredovanje samo protekom vremena. Postoje bazične kompetencije, ocenjivanje dva puta godišnje u kome je najmanja ocena za napredovanje u sledeći rang u trogodišnjem proseku četiri - rekao je Stefanović.\nPrema njegovim rečima, uvođenjem četiri nivoa rukovođenja i jasnim merilima policijski službenici sada znaju šta treba da urade da napreduju, a takođe smo, zakonom, ukinuli pravo ministru unutrašnjih poslova da nekoga unapredi.\n- Zakonom o policiji značajno su ukinuta ovlašćenja političkoj strukturi da upravlja karijernim napredovanjem policajaca - naglasio je ministar unutrašnjih poslova.\nGovoreći o rezultatima MUP-a u prošloj godini, Stefanović je istakao da je policija zaplenila 3,9 tona narkotika, zabeležila pad opšte stope kriminala od pet odsto, da postoji solidan procenat rasta rasvetljavanja krivičnih dela iz godine u godinu, a da je je broj krivičnih dela protiv života i tela smanjen sa 3.169 na 3.050, za 3,7 odsto.\nPodsetivši da novi Zakon o sprečavanju nasilja u porodici, koji će početi da se primenjuje od 1. juna ove godine i daje šira ovlašćenja policiji, Stefanović je ukazao da je borba protiv nasilja, prevenstveno nad ženama i decom, prioritet.\nDekan novosadskog Pravnog fakulteta Ljubomir Stajić zahvalio se ministru Stefanoviću na održanom predavanju i istakao da je on prvi ministar unutrašnjih poslova koji je došao da održi predavanje studentima smera unutrašnjih poslova.\nNebojša StefanovićSrbijaKriminalna grupaBezbednostPravni fakultetNovi SadPolicijaTužilaštvoMUPKriminal


Tako je sada u Kikindi zaraženo ukupno 12 pacijenata, među kojima nema dece. Od tog broja samo jedan pacijent nalazi se na bolničkom lečenju, saopšteno je iz Zavoda za javno zdravlje u Kikindi.\n- Epidemiološka situacija i dalje je stabilna, ali je nepovoljna u okruženju, pa sledeće nedelje očekujomo porast zaraženih. To od naših sugrađana i dalje zahteva da budu maskimalno oprezni i poštuju sve preporučene mere zaštite. Na početku epidemije mnogo smo naučili, pa su građani dosta savesni i verujem da će tako i ostati. Pogoršanje situacije je neminovno, ali se nadam da će imati veoma usporen tok. Pooštravanje protivepidemijskih mera vidim kao rešenje, kako bi što bezbednije pregurali ovaj talas – izjavila je u utorak dr Sandra Radlović, direktorka Zavoda za javno zdravlje.\nOna je naglasila da su najugroženiji mladi ljudi koji se okupljaju na žurkama, rođendanima i drugim slavljima.\n- Tamo se peva, a virus se najviše izlučuje tokom pevanja. Izloženo je i radno aktivno stanovništvo od 20 do 50 godina, dok deca nisu izvor zaraze u porodici – objasnila je dr Radlović.\nŠKOLE I VRTIĆI BEZBEDNI\n- Od 1. septembra u Kikindi nema obolele dece od koronavirusa. Škole i vrtići dobro funkcionišu, poštuju se propisane mere dezinfekcije i nošenja zaštitnih maski – izjavila je dr Sandra Radlović, direktorka Zavoda za javno zdravlje.\nKikinda Korona u Kikindi korona virus virus korona


Obaveštenje za poslodavce o novom načinu obračuna porodiljskog odsustva od 1. jula 2018. godine – Udruženje privrednih društava i preduzetnika Subotica\nObjavljeno 28. avgusta 2018. 28. avgusta 2018. od Aleksandra Dobrin\nOd 1. jula 2018. godine na snagu je stupio novi Zakon o finansijskoj podršci porodici sa decom u okviru kojeg su predviđene i brojne novine vezane za porodiljsko odsustvo, odsustvo sa rada radi nege deteta i odsustvo sa rada radi posebne nege deteta. Jedna od najznačajnijih novina u zakonu je to da je proširen krug žena koje mogu ostvariti pravo na naknadu zarade za rođenje deteta. Do sada su naknadu za vreme porodiljskog odsustva i odsustva radi nege deteta mogle da dobiju samo majke koje su u radnom odnosu.\nSve porodilje koje su započele porodiljsko odsustvo (otvorile doznaku) pre 01.07.2018. godine primenjuju stari Zakon, za njih se podnosi stari zahtev sa propratnom dokumentacijom, a kasnije i zahtev za refundaciju sredstava na isti način kao do sada. Sve porodilje koje započnu porodiljsko odsustvo (otvore doznaku) od 01.07.2018. godine primenjuju novi Zakon.\nNovim zakonom su predviđene dve kategorije:\n1. Pravo na naknadu zarade/plate za zaposlene kod poslodavca\n2. Pravo na ostale naknade (koje ostvaruje majka koja je u periodu od 18 meseci pre rođenja deteta ostvarivala prihode):\na u momentu rođenja deteta je nezaposlena i nije ostvarila pravo na novčanu naknadu po osnovu nezaposlenosti,\npo osnovu samostalnog obavljanja delatnosti,\nkao nosilac porodičnog poljoprivrednog gazdinstva koje ima status lica koje samostalno obavlja delatnost prema zakonu kojim se uređuje porez na dohodak građana,\npo osnovu ugovora o obavljanju privremenih i povremenih poslova,\npo osnovu ugovora o delu,\npo osnovu autorskih ugovora,\npo osnovu ugovora o pravima i obavezama direktora van radnog odnosa.\nPravo na ostale naknade mogu da ostvare majke čija su deca rođena posle 01.07.2018. godine.\nPrema novom Zakonu, poslodavac nema obavezu obračuna i isplate naknade zarade za porodiljsko odsustvo, odsustvo sa rada radi nege deteta i odsustva sa rada radi posebne nege deteta, što znači da više nema ni podnošenja zahteva za refundaciju isplaćene naknade zarade za porodiljsko odsustvo.\nObračun osnovice naknade zarade za porodiljsko odsustvo vrši nadležni organ jedinice lokalne samouprave na osnovu podataka o visini osnovice na koju su plaćeni doprinosi iz Centralnog registra obaveznog socijalnog osiguranja, na osnovu čega donosi rešenje o pravu na naknadu zarade za porodiljsko odsustvo.\nObračun i isplatu naknade zarade za porodiljsko odsustvo vrši Ministarstvo za rad, zapošljavanje, boračka i socijalna pitanja, koje podnosi i poresku prijavu PPP PD. Ministarstvo rada vrši centralizovanu isplatu neto naknade zarade za porodiljsko odsustvo, na osnovu donetih rešenja, mesečno, do kraja tekućeg meseca za prethodni mesec.\nZahtev za ostvarivanje prava na naknadu zarade, odnosno naknadu plate, kao i ostale naknade, predaje se u mestu prebivališta porodilje, a ne prema sedištu firme kao što je bilo do sada. Može se podneti do isteka zakonom utvrđene dužine trajanja prava koje se ostvaruje i podnosi ga porodilja. Veoma je važno da svi podaci na zahtevu budu tačno i čitko popunjeni jer na osnovu tih upisanih podataka naša služba potražuje sve ostale podatke i dokumentaciju.\nJedina obaveza poslodavca je da izda Rešenje o priznavanju porodiljskog odsustva i odsustva sa rada radi radi nege deteta, odnosno Rešenje o priznavanju odsustva sa rada radi posebne nege deteta.\nSekretarijat za društvene delatnosti će po podnetom zahtevu izdati najpre privremeno rešenje koje važi tri meseca, a zatim i konačno. Isplata neto naknade zarade vrši se direktno na račun korisnika/porodilje, a poreza i doprinosa na odgovarajuće uplatne račune. Poslodavac nema nikakve obaveze dok je porodilja na odsustvu.\nVisina naknade zarade je prosečna osnovica na koju su plaćeni doprinosi za obavezno socijalno osiguranje, za poslednjih 18 meseci koji prethode prvom mesecu otpočinjanja odsustva zbog komplikacija u vezi sa održavanjem trudnoće, ili porodiljskog odsustva, ukoliko nije korišćeno odsustvo zbog komplikacija u vezi sa održavanjem trudnoće. Tu prosečnu osnovicu ne dostavlja poslodavac nego pribavlja Služba za boračko-invalidsku zaštitu i društvenu brigu o deci iz Centralnog registra. Naknada zarade ne može biti veća od tri prosečne mesečne zarade u Republici Srbiji.\nZahtev se podnosi na sledećim obrascima:\n– Obrazac NZ-PO – Zahtev za ostvarivanje prava na naknadu zarade, odnosno naknade plate za vreme porodiljskog odsustva;\n– Obrazac NZ-POND – Zahtev za ostvarivanje prava na naknadu zarade, odnosno naknade plate za vreme porodiljskog odsustva i odsustva sa rada radi nege deteta;\n– Obrazac NZ-ND – Zahtev za ostvarivanje prava na naknadu zarade, odnosno naknade plate za vreme odsustva sa rada radi nege deteta;\n– Obrazac NZ-PND – Zahtev za ostvarivanje prava na naknadu zarade, odnosno naknade plate za vreme odsustva sa rada radi posebne nege deteta\nZahtev za ostvarivanje prava na ostale naknade po osnovu rođenja i nege deteta i posebne nege deteta podnosi se na: Obrascu ON-RND – Zahtev za ostvarivanje prava na ostale naknade po osnovu rođenja i nege detata i Obrascu ON-PND – Zahtev za ostvarivanje prava na ostale naknade po osnovu posebne nege deteta.\nU zahtevu, porodilja navodi broj tekućeg računa za isplatu ostale naknade, pri čemu se prilaže fotokopija kartice tekućeg računa.\nPrethodni članakPrethodno KUTAK ZA ČLANOVE | JAVNI POZIV POSLODAVCIMA ZA DODELU SUBVENCIJE ZA ZAPOŠLjAVANjE NEZAPOSLENIH LICA\nSledeći članakSledeće Obaveštenje za preduzetnice o novom načinu obračuna porodiljskog odsustva od 1. jula 2018. godine